
PALAESTRA LATINA 

LITTERARUM LATINARUM COMMENTARII 
A SOCIIS CLARETIANIS EDITI 

ANN. XL (Fasc. II) — N. 210 M. Junio A. MCMLXX 

DE REVMO. DNO. HAMLETO TOND1NI 
EPISTULA AD MODERATOREM 

Jos. M. Mir, C. M. F., P. Mariano Molinae sal. pl. 


Jam diu a me exspectas ut, quae de egregio viro Hamleto Ton- 
dini me scripturum promisi —de ejus morte deque ejus praeclara 
vita— tandem exsequar. In mora, equidem confiteor, sum; sed pro¬ 
missa tandem libens praesto. 

Die undecimo mensis novembris superioris anni 1969, primo 
mane, in telephonum celeriter advocor. «Funestus sane nuntius!: 
Rvdmus. Dnus. Hamletus Tondini hac nocte, vicesima tertia et se¬ 
mihora e nostra terra in caelestem vocatus est patriam»: haec fere 
Revmi. Dni. R. Marsiglio verba. Hoc audito nuntio corde expavi 
—tota etiam civitas Vaticana, ut deinde intellexi, commota est—. 

Nesciebam ego quid Hamleto Tondinio hoc anno accidisset; cum 
autem quodam die ab eo postulassem per telephonum quo modo 
se haberet et quo loco ferias superioris aestatis habuisset: «Ah, o 
bone», respondit, «nescis me multos dies aegrotasse?, neque optima 
adhuc fruor valetudine cum cor haud recte procedat»..., et alia 
addidit. — Deinde saepe volui mense decembri eum convenire ut de 
nostris rebus colloqueremur ac de ejus valetudine aliquid comper¬ 
tum haberem certius; extremo autem m. novembri, nisi fallor, in 
telephonum me accivit ut de existimatione quorundam librorum vul¬ 
ganda in Latinitate a me exquireret. Neque amplius ab eo quicquam 
novi; sed tristis tantum allatus est nuntius de ejus morte; quo 
accepto, vespere ejus corpus extremum vidi ac pie vale dixi; inse- 
quenti vero die ad sacra officia Deo et animae ejus praestanda re¬ 
verenti ac memori animo praesens adfui. 

Nunc autem si vitae cursum, virtutes et litteras, honores et mu¬ 
nera tanti viri a me petis ut enarrem, paucis me absolvam; aliud 
enim hoc epistulae genus non patitur. 

Hamletus Tondini m. septembri a. 1899, Villae Sti. Bartholomaei 
in provincia Ravennate, patre Augustino et matre Rosa Cicognani 
natus est. Primum scholas Seminarii dioecesani ac deinde Majoris 
Lateranensis frequentavit; anno 1923 sacerdotio auctus, Romae in 
Philosophia, in Theologia, in utroque Jure doctor est renuntiatus. 
Cumque aliquot annos ministerium sacerdotale in dioecesi exercuis¬ 
set, denuo Romam, anno 1930, accitus est ut, in Consilio publicis 
Ecclesiae negotiis administrandis, officialis operam suam praesta¬ 
ret: quae fuit porta ut in ampliora Curiae Romanae induceretur 
officia. Nam eximio ornatus ingenio ad diversa munera obeunda 
semper promptus et animo paratus erat; munera vero multiplicia 
fuerunt, in iis praecipua: Praelatus Referendarius tribunalis Signa¬ 
turae Apostolicae, Cappellanus Custodiae Palatinae honorariae, Re¬ 
gens Cancellariam Apostolicam; et anno 1960, in locum Em. Cardi¬ 
nalis A. Bacci sufficitur et ab Epistulis ad Principes renuntiatur. 
Haec autem et alia officia summa fide, ardenti studio, intima pie¬ 
tate semper exsecutus est; cujus rei testimonium et apud cives urbis 
Vaticanae et apud amicos ubique invenies; de qua re et ego conscius 
et testis sum. 

Quod si ad studia litterarum, in primis latinarum, animum 
nostrum convertimus, tibi planum compertumque est, optime Mo¬ 
derator, Hamletum Tondinium inter omnes viros doctos qui linguam 
latinam colunt praestantissimum fuisse: ipse enim, cum Card. A. 
Bacci praeside, conditor ac moderator fuit LATINITATIS: in his 
autem commentariis moderandis summa prudentia usus, multa edidit 
scripta ad linguam latinam fovendam, restituendam, propagandam; 
multa quibus et animus ejus benignus ostenditur et mens versatilis 
et humanitatis plena comprobatur. Quam plurima —quae in «Actis 
Apostolicae Sedis» describuntur, aut quae a Summo Pontifice scripta 
aut ab eo coram immenso hominum coetu, per televisionem, aut 
coram paucis auditoribus enuntiata sunt—, hujus manu conscripta 
sunt ab eoque diligentissime praeparata. 

Impenso ardens studio in linguam latinam —vestigia secutus 
Instituti Studiorum Romanorum— Certamen Vaticanum quotannis 
indicendum curavit ut et qui excellentiores essent ingenio vires in 
certamine sponte sua exercerent, et qui demisso essent animo aut 
juventute florerent, proposito praemio, in pugnam et victoriam ex¬ 
citarentur. 

At in ejus scriptis genus est in quo amplissime H. Tondinius 
regnat, id est in inscriptionibus pangendis. Neque tamen negabo 
alios esse egregios viros qui hac disciplina et arte merito praestent. 
Tu illos bene nosti. Sed novum ac singulare plane genus inscriptio¬ 
num coluit: nam non eas tantum exaravit quae ad historiam et ad 
res gestas spectant, sed in primis summa arte digessit eas quibus 
intimi animi sensus expromuntur. Nam quae in natura, in rebus 
cottidianis eveniunt, quae videntur aut audiuntur aut animo perci- 

piuntur lepidis, concinnis, venustis verbis digerit, ornat, exprimit. 
Pauca si profero exempla, tu veniam dabis praesertim cum eos, qui 
paginas Palaestrae Latinae evolvent, magnam sciamus ex his volup¬ 
tatem esse percepturos: 

Avis ad aviculam x . 


TE NIDVL0 

ALIS TE CONTINE MATRIS 
IMPLVMIS AV1CVLA 
FORIS TE PRAEDATOR MANET 
ACCIPITER 

Ad portulam aediculae Sacramenti augusti 1 2 . 

PATESCE 

OBSECRO PATESCE 
AVRO FLAVENS OSTIOLVM 
MEVM MIHI FAC CAELVM OSTENDAS 
MEA SINE TIBI SPLENDEAT 
BEATITAS 

Mariae Virginis obsequium 3 . 

VETANT IMBRES HODIE 
NE IN DEVIAM ISTAM AEDICVLAM 
VT CONSVEVI PRATI GEMMVLAS 
TIBI DEFERAM MARIA 
SED NE SVSPIRIA ET OSCVLA MITTAM 
QVID MARIA VETAT 

Navicula ad vectorem 4 . 

VT FRAGILIS EGO 

DVBIVM INSIDIOSVMQVE ITER ELVCTOR 
SIC TV VECTOR 
EX ARDVIS VITAE SCOPVLIS 
ENAVIGES 

Extremum legas velim epigramma 5 quod morti proximus coin- 


1. Rerum scintillulae, Torino [SEI], pag. 9; Inscriptiones latinae, p. 18. 

2. Rerum scintillulae, p. 17; Inscriptiones lat., p. 55. 

3. Rivulis canentibus, Torino [SEI], p. 16. 

4. Inscriptiones latinae, p. 51. 

5. Latinitas, 1970 (18)6. 

posuit in Beatam Virginem Mariam, cujus erat amore filiali verus 
cultor: 

TOTIES IN DIE TIBI 
MARIA SPES CERTISSIMA MORTALIVM 
AEGER ITERANDO PRONVNTIO AVE 
VT FERE QVANDOQVE MIHI FATIGETVR LABIVM 
AT ID MIHI PERSVASISSIMVM HABEO 
HOC TIBI NVLLO TEMPORE PIAS OBTVNDI AVRES 
HOC TIBI NVMQVAM NON MOVERI 
AD MISERICORDIAM ANIMVM 

Inscriptiones autem omnes quae clarissimis viris, sacris locis, 
amicis obsequii causa miserat aut quibus intima ejus animi sensa 
exprimebantur, amplo comprehensa volumine, anno 1968 iterum vul¬ 
gavit: quod monumentum litterarum latinarum perpetuo exstabit. 

Calamum ab scribendo paene retrahebam ut finem facerem epis 
tulae. Attamen, sentio aliquid te a me desiderare et exspectare... 
Rem tamen haud facilem exponendi poscis, cum praestantissimus 
in causa sit vir, isque scribendi latine peritissimus, omnium ore 
concelebratus. Cum autem res non arcana et recondita sit, sed om¬ 
nibus aperta et perspicua, sententiam meam tibi ac Palaestram le¬ 
gentibus sincere aperiam. Revmus. D. H. Tondinius non tantum in¬ 
genii virtutibus eminebat sed et dicendi copia et facilitate latine scri¬ 
bendi: qui orationem suam ex Tulliana norma, verbis praeceptisque 
fere sumebat eisque conformabatur, classicorum integritatem sem- 
per insequens, eaque sermonis majestate servata qua Romana lingua 
—ut ait Seneca— se magis circumspicit. Quo factum est ut ejus di¬ 
cendi genus interdum multis aut impervium aut sublimius aut puti- 
disculum —haec nostra aetate, cum et temporum et rerum adjuncta 
consideranda sint— haberetur. Reverentissimus autem scriptor existi¬ 
mabat se tueri debere non tantum linguam latinam, sed et ejus 
romanam integritatem; quare omnia antiquis verbis exprimenda cen¬ 
sebat: qua norma ipse tenebatur in Latinitate paranda et scriptores 
in eam inducebat. Attamen his extremis annis non nihil a sententia 
recessisse visus est, cum quasdam procudisset voces antiquis aucto¬ 
ribus insolentes. 

Haec habui quae cursim de amico nostro H. Tondinio tecum 
communicarem, cujus mors non tantum omnibus latinitatis cultori¬ 
bus lugenda est, sed vere comploranda quod et strenuum linguae la- 
tinae defensorem amisimus, et eximium in scribendo magistrum, et 
sagacissimum in Latinitate paranda Moderatorem. 


Josephus M. Mir, C. M. F. 

In Instituto Pontificio Altioris Latinitatis Prolessor 
Via Sacro Cuore di Maria, 5, 00197 ROMA 



DE VIIS AC RATIONIBUS QUIBUS AETAS 
PUERILIS PER LINGUAM ET SCRIPTORES 
LATINOS AD HUMANITATEM INFORMAN¬ 
DA EST VEL ORATIO ADVERSUS VIAS 
NOVAS LINGUAE LATINAE IN SCHOLIS 
MEDIIS DISCENDAE ET TRADENDAE 


(Quae oratio superiore n. 209 incepta hic finitur) 


Praeterea illud studium quo pueri, antequam didicerunt, vel ob 
voluptatem vel propter cupiditatem rerum novarum permulcentur 
et alliciuntur nimis fugax, parum efficax, semper mutabile, singulis 
diversum esse constat; hoc autem studium quod ex ipsis studiis et 
ex cognitionum conscientia gignitur permanet et vere ad humanita¬ 
tem informat. 

Denique, si re vera id maxime refert quod pueros antea delectat 
et ipsi ad se pertinere et sui ipsorum interesse putant, quo jure via¬ 
rum novarum fautores adulescentulis 17 vel 18 annorum proponere 
audent orationes adversus Antonium vel pro Ligario, Aeneae errores, 
Neronis scelera, cum sciant unumquemque discipulorum suorum hoc 
potissimum sciendi vel potius agendi cupidissimum esse et aetate et 
natura, quibus modis cum puella quadam animo et corpore conjun¬ 
gi possit amore quam celeriter et quam optime? Si id «maxime» re¬ 
fert quod adulescentulos «interest», nonne de iis rebus et modis adu¬ 
lescentuli grammatico vel rhetori docendi sunt? Re vera id quod «ad 
pueros pertinet» non est id quod «eos ante studia allicit», sed id quod 
«eorum post studia intererit», non puerorum voluptas, sed virorum 
virtutes: itaque, ut homini in vita plerumque non id faciendum est 
quod amat, sed id amandum est quod facit, sic puero in schola po¬ 
tissimum ne id liceat quod libet, sed id libeat quod licet atque 
etiam quod oportet: ideo non ludendo sed laborando praeparetur 
ad laborem! «Latinum per laetitiam» et «Graecum sine lacrimis», 
etiamsi fieri possent, non tamen optanda essent: non ex voluptate 
studium petendum est, sed e labore perfecto voluptas capitur non 
solum a doctissimo quoque, sed etiam a discipulis vel mediocribus,. 

dummodo, ut per se ipsos laborarent, exerceri coepti sint; «non 
scholae sed vitae discendum est» 1 . 

Viarum novarum fautores suas ipsorum vias «activas» dicunt, velut- 
si viae ac rationes a majoribus traditae «passivae» essent; at sic lo¬ 
quendo corporis vel vocis agitationem cum mentis actione confun¬ 
dunt: nam verae «viae activae» sunt «viae socraticae», quibus ma¬ 
gister et discipuli, dialogo quidem et simul quaerentes, sed ordine 
et ratione inquirentes, «verba et locutiones et sententias dissolvunt, 
effodiunt, persecant eo consilio, ut cogitationes et res ipsas sub ver¬ 
bis latentes penitus comprehendant», donec «veras definitiones», ut 
Socrates, vel «aptissimas conversiones», ut discipuli nostri, tandem 
inveniant, id est ratiocinando et inducendo, id est per analysin et 
synthesin, quales supra descripsi 2 , non per intuitionem et excluden¬ 
do quam plurimum translationem. 

Has vias ac rationes a majoribus traditas, quibus linguae antiquae 
non potissimum tanquam fines ipsi tradendi et studendi discuntur 
sed maxime tanquam modi et instrumenta ad virtutes generales 
conquirendas, id est tanquam disciplinae potius quam sermones vel 
doctrinae, libenter appellaverim animi artem gymnasticam. Haec 
sane vocabula et ipsa argumenta plerisque linguarum antiquarum 
non solum inimicis sed etiam cultoribus, praesertim viarum novarum 
fautoribus, hodie vetustate perempta esse videntur, mihi autem prae¬ 
sidium solidissimum et ars optima atque etiam maxime efficax non 
solum ad defendendas et illustrandas, verum etiam ad discendas et 


1. De vero «studio», quod non ante studia concipitur, sed post studia et 
ex ipsis studiis gignitur, audite ipsum Ciceronem. In libro De finibus bono¬ 
rum et malorum (IV, XIX, 50-51) hoc scribit > quod nullo modo recuso: «Ne- 
cesse est in ipsis rebus quae discuntur et cognoscuntur invitamenta inesse 
quibus ad discendum cognoscendum que moveamur»; sed antea de Epicureis, 
qui omnia ad voluptatem et ad commoda referebant, sic dixerat: «Ii qui 
propter animi voluptates coli dicunt ea studia non intellegunt idcirco ea 
propter se expetenda esse, quod, nulla utilitate obiecta, delectentur animi 
atque ipsa scientia, etiamsi incommodatura sit, gaudeant» et paulo post 
(XX, 57) de iis qui totos se ad studia doctrinae conferunt addit: «qua in 
vita tantum abest ut voluptates consectentui^ etiam curas, sollicitudines, vi¬ 
gilias perferunt... et ingenii et mentis acie fruuntur, nec voluptatem requi¬ 
rentes nec fugietiles laborem»', antea quoque (XVIII, 48) jam scripserat: «Qui 
ingenii studiis atque artibus delectantur, nonne videmus eos nec valetudinis 
nec rei familiaris habere rationem omniaque perpeti, ipsa cognitione et 
scientia captos, et cum maximis curis et laboribus compensare eam quam 
ex dicendo capiant voluptatem». 

2. De ea re confer etiam ea quae exposui in Actis primi Conventus Vitae 
Latinae, 1956, p. 21. 

tradendas linguas antiquas: nam ea demum «animi arte gymnastica» 
maxime et praecipue valent non solum linguae antiquae, verum 
etiam ipsae scientiae mathematicae et naturales, si quidem omnes 
eae disciplinae in scholis mediis adhibentur non ad doctores aliquot 
edocendos qui postea easdem disciplinas novis discipulis tradent, 
sed ad cunctos adulescentulos «humaniores» faciendos, quaecumque 
munera exercituri sunt in vita. 

Ergo conclamant viarum novarum fautores suas vias maxime 
«hodiernas» esse, veteres autem vias «vetustate peremptas». At con¬ 
trarium verum est: nam viae a majoribus traditae nostris tempori¬ 
bus aptissimae sunt, novae autem viae re vera vetustiores. Primo enim 
viae quae cum ironia quadam «veteres» dicuntur re vera «novissimae» 
sunt, si quidem hodie et vigent et florent et quam maximo successu 
coluntur in ludis corporalibus: exempli gratia adulescentes et adules¬ 
centuli qui pugillatu vel birota vel follem pede pulsando prosperius 
quam ceteri certant quomodo a moderatoribus peritissimis et claris¬ 
simis informantur? Non diutissime et maxime in ludo suo speciali 
se exercendo, sed diutius et praesertim et prius et potius in exerci¬ 
tationibus quae omnino alienae sunt ludo speciali et proximae sunt 
ei ipsi arti gymnasticae, qualis in scholis primariis et mediis antea 
exculta est, eo consilio, ut diutius, celerius, sollertius postea artem 
suam specialem exerceant, sive currunt sive feriunt pugnis aut pe¬ 
dibus, id est demum exercendo virtutes generales cum corporis tum 
animi. Quod tam prospere cedit in ludis quae ad corpora exercenda 
pertinent, id cur non aeque efficax putatur ad animos exercendos? 
In scholis primis et mediis ars gymnastica optimo jure appellatur 
«educatio physica»: cur non animi quoque exercitatio eodem jure 
vocatur «educatio intellectualis et moralis»? Utraque enim puer e 
pueritia ad aetatem adultam educitur et educatur. Ergo id jam de¬ 
monstratum est, vias a majoribus traditas non cum ironia quadam 
«veteres» appellandas esse, at novissimas et «hodiernissimas», si ita 
dicere ausim, quia semper et ubique verae et aptissimae sunt ad 
pueros humaniores faciendos. 

Deinde viae quae novae et hodiernae dicuntur et celebrantur re 
vera vetustiores aliquo modo haberi possunt: jam enim abhinc quin¬ 
quaginta annos earum consilia et fines petebantur, quo tempore lin¬ 
quas antiquas ipse discere incipiebam in collegio quodam provin¬ 
ciali parvae urbis prope Leodium; at petebantur a professoribus qui 
nullam paedagogiam neque novam neque veterem praesertim lingua¬ 
rum antiquarum didicerant neque exercuerant, id est ab adulescen- 

tibus sacerdotibus, qui, exspectantes dum parochiae alicuius vicarii 
fierent, pueros de linguis et hodiernis et antiquis edocere jussi erant 
a superioribus: itaque sermones antiquos eodem consilio et eodem 
more nobis tradebant ac suum patrium sermonem, qui plerumque 
germanicus erat, id est ut eos sermones «legere, scribere, audire, 
dicere recte et facile» possimus, identidem ut volunt hodie fautores 
viarum quas novissimas declarant 3 . 

«Paedagogia nova» saeculi nostri, praesertim cum se jactat no¬ 
minibus insignibus «paedagogiae individualis», «paedagogiae pueri 
regis», «educationis functionalis», «humanismi differentialis», ex li¬ 
bro quodam Johannis Jacobi Rousseau orta est, qui inscribitur «Ae¬ 
milius». Scriptor enim ille clarissimus inter alias fabulas paedago¬ 
giani per occasionem attingit: in hoc libro fingit se ipsum prae¬ 
ceptorem unicum, omnium rerum cupidissimum et eruditissimum, 
magistrum factum esse discipuli unici, curiositate universa et ingenio 
maximo praediti; re vera auctor ipse libri neque umquam magistri 
ludi vel grammatici vel rhetoris partes sustinuerat in schola quaquam 
neque artem docendi didicerat neque doctrinam ipsam suam in clas¬ 
sibus ullis expertus est. 

Quem tamen «paedagogum» nostri hodierni fideliter et serviliter 
ad verbum ita insectantur ut vias ex eo deductas nobis imponi ju¬ 
beant, qui et paedagogiam generalem et artem docendi didicimus 
praesertim linguarum antiquarum et magistri esse cogimur non uni¬ 
ci, sed diversi, discipulorum nimis multorum et diversorum origini¬ 
bus, gustibus, facultatibus, atque ut paedagogiam «individualem» 


3. Quorum quidem adulescentium qui ex tempore et per occasionem vel 
casu professores facti erant multi excellentes doctores se praebuerunt, quia 
eis cultura humana profunda erat; deinde mihi quidem multum profuerunt, 
quia postea grammaticus Latinus et Graecus factus sum, sed, ut jam dixi, 
non idcirco pueri cuncti de sermonibus antiquis (neque etiam hodiernis) edo¬ 
cendi sunt, ut eorundem sermonum doctores fiant; denique sermones anti¬ 
quos et hodiernos viis a majoribus traditis tradebant, id est analvsi et gram 
matica et conversionibus: nam viae «hodiernissimae» ne ad hodiernos quidem 
sermones inventae erant; sed iis idem consilium erat atque viarum novarum 
fautoribus, idem error de finibus, etiamsi nondum de viis ac rationibus. Via¬ 
rum autem novarum fautores, cum vias ac rationes sermonum hodiernorum 
in antiquis quoque linguis exercendis usurpari jubent et cultum Romanum 
virtutibus humanis praeponunt, argumenta saepe proferunt eadem atque ad¬ 
versarii linguae et cultus Romani et Graeci, non eodem sane consilio, quo¬ 
niam isti penitus evertere, hi melius colere cupiunt sermones antiquos; peri¬ 
culum tamen magnum manet ne arma hostibus communibus tradant ( eorun¬ 
dem errorum partem capientes: «intus, intus, inquam est equus Trojanus », 
ut exclamat Cicero in oratione pro Murena (XXXVII, 78), de aliis certe hos¬ 
tibus rerum Romanarum. 

laudent in classibus triginta, quadraginta, quinquaginta puerorum; 
paedagogiae vero novae, etsi sub nominibus praestantissimis appa¬ 
rent et ab auctoribus celeberrimis celebrantur et exponuntur, sicut 
ipsa paedagogia magistri communis illorum, J. J. Rousseau, in nu¬ 
bibus aedificatae sunt: nam «sapientes» illi qui eas invenerunt, no¬ 
vitati potius quam veritati studentes, scientias et artes nimis multas 
et diversas attigerunt et sic tantum summatim et in abstracto colue¬ 
runt neque pueros veros docuerunt neque paedagogiam suam in 
classibus primis et mediis experti sunt; deinde plerumque ab iis cu¬ 
pidissime fotae sunt qui, gradum superiorem spectantes, potentiori- 
bus blanditi sunt, superba inscitia praestantibus, qui ipsi numquam 
vel parum in classibus docuerant. 

Praesertim autem ista paedagogia quae se ipsa appellat et prae¬ 
dicat «paedagogiam pueri regis» mihi errare et obesse videtur: nam 
eo nomine ita se jactat velutsi hoc munus justitiae restituendae ei 
datum esset, ut «puerum servum» liberaret a magistris ludi et gram¬ 
maticis et rhetoribus qui e magistris domini et tyrannici domini 
facti essent. Id certe interdum factum est (plagosus Orbilius testis 
clarissimus extat), sed remedium ipsum pejus est quam malum: 
nam puer, ut non servus, ita non rex habendus est nec familiae nec 
scholae nec societatis nec civitatis, at futurus adultus, qui pruden¬ 
ter et gradatim per adulescentulum e pueritia ad humanitatem edu¬ 
cendus vel potius educandus est; puero autem, ut praeclare antiquus 
scriptor versu nimis usitato dixit, maxima debetur reverentia: in 
eum igitur puerum, ut non saeviendum, ita non blandiendum est; 
pueri praeterea, si ad id assueti sunt quod eos maxime delectat et 
allicit, semper jucundiora utilioribus praeponent et, si eis ut domi¬ 
nis oboeditur, quemadmodum nimis saepe fieri solet a matribus et 
a sophistis, qui sub nomine insigni paedagogorum vaticinantur, quo¬ 
modo non semper in vita expetent ut sibi omnes serviant? Non jam 
est haec paedagogia, sed demagogia. 

Viarum nouarum postquam argumenta inspeximus, requiramus 
nunc effectus. Abhinc autem annos mox tredecim, quo ipso tempore 
primus Conventus Vitae Latinae Avennione habebatur, viae novae 
in patria mea imponi coeptae sunt ab ipsis linguarum antiquarum 
inspectoribus; post deinde tres annos primi discipuli qui per eas 
vias novas laborare vel ludere adsuefacti erant scriptores rerum et 
poetas et oratores et philosophos latinos adierunt: ita per decem 
jam annos comparatio institui potuit inter pueros illos qui veteres 
vias secuti erant et hos qui novas coluerunt. Quantum mutati ab 



58 


Albertus Grisart 


illis... «miseris»! Non tamen in melius, at in pejus. Nam primo plu¬ 
rimi, etiam optimi, cum e scholis mediis exeunt, nihil prope latine 
sciunt: non solum nec linguae nec litterarum nec rerum romana- 
rum quicquam serium noverunt, sed ne facilem quidem locum quem¬ 
libet vel Ciceronis per se ipsos legere, intellegere, convertere, expla¬ 
nare queunt et plerosque Tacitus atque etiam Livius, immo Sallus¬ 
tius nec non Caesar in angoribus tenet, Horatii vero Carmina me¬ 
lioribus, Epistulae deterioribus, quin etiam Sermones intoleranda 
tormenta videntur; plurimi, etiam optimi, in ultimo anno haec vo¬ 
cabula quotidie confundunt vel plane ignorant: «hic, iste, ille, is, 
ipse, idem, item, ita, itaque, tandem, tamen, enim; quidem, quidam, 
quisquam, quisque, quisquis»; permultis distinctio non solum voca¬ 
bulorum sed etiam sensuum inter genetivos possessivum, subiecti- 
vum, obiectivum, partitivum ceterosque mysteria et monstra appa¬ 
rent et «a fortiori» viginti fere ablativi et totidem fere dativi; nihil 
dico de conjunctionibus: «ut, ne, cum, dum, quod, quam, quin». 

Deinde, quod multo gravius est, quia hic maximus fructus futu¬ 
rus esse praedicabatur viarum novarum, nihil «eorum interest», nihil 
«ad eos pertinet», nihil «eos allicit» rerum romanarum etiam quas 
magister eorum alliciendorum causa religiose elegerat: nam nihil 
quaerunt a magistro, nihil a libris; nullum rerum romanarum, nul¬ 
lum humanarum studium, nulla laborandi ratio, nulla cujusvis rei 
curiositas: memoria sane tenent aliquot tantum conversiones, sed 
explicationem nullam. Tales tamen adulescentuli maturi et apti quo¬ 
tannis declarantur ad quaslibet disciplinas in universitatibus et ad 
quaelibet opera in vita. 

Mihi quidem jam responsum est: «Id non per vias novas effec¬ 
tum est: nam tantuli fructus e traditis a majoribus viis ac rationi¬ 
bus percipi solent». Non vero ita rem se habere confido, si de veris 
more traditis viis agitur: nam et multi professores sub nomine vete- 

9 

rum viarum suas ipsorum insectantur et quidam auctores librorum 
ad pueros de lingua latina edocendos editorum veteres vias, quas 
sese insequi profitentur, non tradunt, sed produnt, quia et linguae 
et rerum romanarum non vero doctores, sed vere venditores se prae¬ 
buerunt; sed, si tam mali fructus essent veterum quam novarum 
viarum, lingua latina in scholis mediis omnino derelinquenda esset 
aut flori ac robori puerorum reservanda, quod in USA et in URSS 
fieri coeptum est. 

Quae cum ita sint, quid iis magistris faciendum est qui in supe 
rioribus classibus scholarum mediarum animadvertunt discipulos 

quos acceperunt per se ipsos nihil fere facere posse? Alii, praesertim 
ii qui per vias a majoribus traditas etiam nolentibus moderatoribus 
laborare pergunt, inviti discipulis eam materiam tradunt quae in 
prioribus classibus perdiscenda fuerat; alii, praesertim ii qui vias 
novas fovent, cum discipuli sui convertere nequeant, ipsi conver¬ 
tunt summatim et leviter atque de via non inviti digrediuntur eo 
consilio, ut sermone patrio locos quam plurimos cum antiquos tum 
recentes de rebus variis cum romanis tum hodiernis diligentissime 
conferant et tandem per controversiam inter discipulos institutam 
cogitationes explicent non jam scriptoris sed suas ipsorum de opti¬ 
ma re publica, de societate et de ejus ordinibus, de scientiis, de arti¬ 
bus, de moribus, de legibus, de philosophiis et religionibus cum an¬ 
tiquis tum hodiernis: discipuli interea beate admirantur magistrum 
non jam de romanis verbis sed de rebus universis tam docte dispu¬ 
tantem, nihil ipsi laborantes: en vias «activas»! 

Itaque doctores qui linguam et praesertim scriptores latinos in 
ultimis scholarum mediarum classibus tradunt, sive priorum clas¬ 
sium materiam repetere et iterare et suum proprium officium de¬ 
serere et neglegere coguntur sive cetera omnia praeter latinum et 
latinos tradere malunt, dum Vergilium, Horatium, Ciceronem, Ta¬ 
citum vel explanare conantur vel prodere instituunt, volentes nolen¬ 
tes meram comoediam agere et ingenium atque artem suam prosti¬ 
tuere et denique nectar non sitientibus ministrare, immo margaritas 
ante porcos proicere sibi videntur. 

Igitur aut mutandi porci sunt aut margaritae mutandae vel po¬ 
tius et discipuli et scripta atque etiam magistri et modi accommo¬ 
dandi. 

Primo discipuli reformandi sunt: nam, si comparatio instituitur 
cum iis annis quae fuerunt ante bellum illud universum quod ulti¬ 
mum dicitur, 1939-1945, id est abhinc triginta annos, interest dis¬ 
tinctio trium fere annorum, quod ad maturitatem, sollertiam, cul¬ 
turam, scientiam pertinet: hodie adulescentuli 18 annos nati vix 
15 annorum existimandi sunt et pueri et paene infantes permanent, 
primo quia eorum matres, sicut incubitantes gallinae, quae non so¬ 
lum ova sed etiam pullos sub alis fovent, eos blanditiis omnibus 
permulserunt et effeminaverunt, deinde quia sophistae sub nomine 
«paedagogiae pueri regis» eos in pueritia retinuerunt quos e pueritia 
ad humanitatem educere debuerant, postremo quia in scholis pri¬ 
mariis male praeparati sunt a ludi magistris qui ipsi vias «globales» 
insectari coacti sunt. Itaque inter cohortes innumerabiles quae nunc 

scholas medias invadunt non cuncti invitandi et recipiendi sunt ad 
linguam latinam et graecam discendam et exercendam, sed tantum 
selecti et probati, qui et possint et cupiant: nam, ut remedium nihil 
prodest nisi satis copiose et satis mature ministratur et satis vali¬ 
dum est, ita latinum et graecum nihil efficiunt nisi satis ample et 
satis cito et satis penitus in iis elaboratur; omnibus sane pueris 
idem jus est ad quaelibet studia accedendi, sive ex plebe sive ex ce¬ 
teris ordinibus orti sunt (neque ipse obliviscor me ex patre fabro 
natum esse, qui filio suo unico educationem Quiritium praeberi vo¬ 
luit, ut libertus pater Horatii); non omnibus tamen idem jus et 
aequum munus tribuendum est ex quibuslibet studiis prospere ex¬ 
cedendi, sive optimi sive deterrimi sunt: nam non omnibus eadem 
ingenia neque aptissima ad omnia munera largita est natura; vera 
autem democratia stare non potest nisi eam vera aristocratia diri¬ 
git, quae ex meritis constituta est, non ex divitiis vel ex amicitiis 
vel ex aliis commodis. 

Deinde scripta puerorum ingenio adaequanda sunt: nam primo, 
ut supra dixi, plurimis discipulis multi scriptores latini pro torto¬ 
ribus habentur atque ideo scriptores faciliores prius et potius quam 
difficiliores praebendi et elegendi sunt; deinde omni tempore adu¬ 
lescentuli, quia eis opus est se ipsos ponere opponendo ceteris ac 
praesertim adultis, quorum juribus invident, at non officiis, semper 
et ubique se ipsos extollere atque ostentare cupiverunt; hodie tamen, 
eo magis quod et a matribus et a sophistis blandientibus foventur, 
quicquid nimium et insolens et intemperans est maximi ingenii 
signum ducunt, quicquid autem moderatum et continens et tempe¬ 
rans est plurimae humilitatis indicium existimant: sic Tacitum et 
Lucanum non obstantibus vitiis sed propter ipsa vitia admirantur; 
vitia autem praesertim adulescentulorum haud acuenda et con¬ 
citanda sunt, at emendanda et mitiganda: itaque exemplaria ad 
imitationem proponenda sunt ingenia praestantia perfectione aeque 
librata magis quam micantia novitate singulari, id est prius 
et potius Cicero quam Livius, Suetonius quam Tacitus, Vergilius 
quam Lucanus, Horatius quam Juvenalis, Terentius quam Plautus. 
Equidem scio doctissimos doctores aliter sentire: licet quidem suum 
quemque studium sequi non solum voluptatis sed etiam culturae 
causa; sed illi professores illustres jam formati et educati sunt et 
ideo venenum quoque quod sub ingeniis maximis latet perspiciunt 
et patiuntur sine incommodo, adulescentuli autem adhuc formandi 
sunt et idcirco vitium quoddam scriptoris vel non vident vel potius 

maximam virtutem ducunt et potissimum imitantur et colunt et 
acuunt: itaque potius ea materies eligenda est quae pueris salubrior 
erit quam ea quae magistro ipsi placet vel voluptatis causa vel etiam 
ad culturam suam. Nam de adulescentulis idem dici potest atque 
de fluminibus: «cum aquae vim is fluvius vehat ingentem, non ta¬ 
men navium patiens est»; adulescentuli quasi torrentes sunt: torren¬ 
tes multum obsunt nisi quid eis obstat, multum prosunt si canales 
fiunt; adulescentuli igitur moderandi sunt, si excessu laborant, etiam 
in virtutibus. 

Tertio magistri quoque temperandi sunt: sint potius moderatissi¬ 
mi quam singularissimi, sapientissimi quam eruditissimi et munus 
suum praecipuum habeant non cognitiones tradere neque suas neque 
alienas, sed artem ipsam fovere, colere et exercere cogitandi, dicen¬ 
di, discendi, laborandi; deinde persuasum habeant antiquorum imi¬ 
tanda esse non themata, non genera, sed virtutes 4 ; denique haec 
praecepta praecipua ducant: «ne quid nimis» et «in medio virtus». 

Postremo modi restituendi sunt, non tamen ut aliae etiam atque 
etiam novae viae ac rationes inveniantur, sed ut redeatur ad 
veras «humanitates», id est ad rectissima praecepta et ad optima 


l 


4. Virtutes, ut supra dixi, prius et potius quam linguam et cultum: ser¬ 
monem sane latinum in conventu adhibere bonus effectus est linguae latinae 
discendae, non finis tamen linguae latinae discendae et tradendae in scholis 
mediis quae «humanitates» vocantur. Eis quidem qui, jam adulti vel adules¬ 
centes facti # id tantum spectant, ut linguam latinam in conventibus vel inter 
amicos legant, audiant, scribant, dicant recte et facile, et quibus linguarum 
sensus quidam est viae ac rationes quae appellantur «Assimil» vel «Berlitz» 
multum prodesse et forsitan quam maxime efficaces et celeres esse possunt, 
pueris autem, qui linguarum sensum nondum satis habent et suum ipsorum 
patrium sermonem non satis bene tenent, plerumque non solum non aptae 
sunt, sed etiam vere obsunt. 

exemplaria earum artium «quibus aetas puerilis ad humanitatem 
informari solet» et debet 3 . 

5. Vera educandi ratio non est Renascentis Antiquitatis ars docendi: nam 
illius temporis optimi ipsi magistri, immoderato historiae Romanae studio 
impulsi, deterrimos breviatores vel antiquarios —dico Eutropium^ Florum, 
Quintum Curtium, Ammianum Marcellinum, Cornelium Nepotem, qui hodie 
in libris ad pueros educandos editis rursus apparere coeperunt— aeque colue¬ 
runt atque optimos «classicos»; deinde, ipsi sermone latino confuse mixto et 
difficillimo intellectu scripserunt. Vera ipsa antiquitas non omnino serviliter 
in omnibus rebus sequenda est: Cicero enim et Isocrates nec non et Quinti¬ 
lianus, quia oratores vel etiam rhetores erant, culturam spectaverunt oratoris 
potius quam hominis et viri et ideo doctrinam et scientiam fortasse potius 
petiverunt quam disciplinam atque coluerunt cognitiones omnis generis quae 
oratori prodesse possint potius quam virtutes generales quae pueros ad aeta¬ 
tem adultam informare debeant; attamen primo etiam ad optimum efficien¬ 
dum oratorem non tam rhetoricas artes spectat Cicero quam humanas cogni¬ 
tiones, deinde in graecis oratoribus non cultum laudat graecorum sed virtu¬ 
tes oratoris quidem sed et scriptoris et hominis et viri (sic exempli gratia 
vim Demosthenis, subtilitatem Lysiae), denique ipse Cicero et ejus imitator > 
id est auctor Dialogi de oratoribus, non rhetoricam sed culturam ad imita¬ 
tionem proponunt. Hodie certe non jam oratorem formandum humanitates 
spectant, sed hominem ad omnia munera paratum: machinatori ergo tantum 
disciplinis linguarum antiquarum opus est quantum doctori sermonum hodier¬ 
norum ad virtutes generales conquirendas quarum conjunctione puer adules¬ 
centulus et tandem adultus fiat completus et aeque libratus. 

«RIVULIS CANENTIBUS» 

D. D. HAMLETI TONDINI 
AB EPISTULIS PONTIFICIS MAXIMI 

AD PRINCIPES 


Quam bene decurrens canis in viridantibus herbis; 
Sed te non ullus, rivule pure, videt! 


Aestibus in mediis mihi dulcius esse videtur 
Nil puris lymphis, rive canore, tuis! 


EXCELLENTISSIMO VIRO 
JOHANNI FERRO ARCHIEPISCOPO 
SANCTAE METROPOLITANAE ECCLESIAE RHEGINAE 

JUL. XL. ANNO RECURRENTE 
EX QUO DIVINA PRIMUM LITAVIT HOSTIA 
CLERUS POPULUSQUE RHEGINUS 


Ut pia conscendunt altare volumina thuris. 

Et circum gratus spirat et halat odor; 

Desuper ut lychnus flammescens omnia lustrat, 
Cuncta superna petens, urit oliva sua; 

Messibus ut campos animo flavescere cernit. 
Semina dum pingui credit arator humo, 

Sic sacrum munus fausta feliciter esto, 
Rheginae sedis, pastor amate, tuum. 

DIVUS FRANCISCUS ASSISIENSIS 
AVIBUS CONTIONEM HABET 


(Ex Julii Salvadori italico carmine) 


Francesco, andando con la compagnia, 
alberi vide ai lati della via 
ed una moltitudine di uccelli 
che piegavan coi peso i ramoscelli. 

Ed ei si volse tanto lieto in viso 
che gli ridea negli occhi il Paradiso. 

— Fratelli miei, voi grati esser dovete 
a chi vi fece creature liete: 
e sempre voi dovete Lui lodare, 
perche vha fatti liberi volare, 
e v’ha dato di piume il vestimento, 
si che no vi fa danno aequa ne vento. 

E voi non seminate eppur mangiate 
e delVacque dei ciel v’abbevverate; 
lume v'ha dato a fabbricarvi il nido, 
e delle vie dei cielo istinto fido; 
tanto, uccelli, v’amd Valto Signore: 
or voi rendete a Lui coi canto onore. — 
Mentre Francesco cosi stava a dire, 
ei battean l’ali, quasi a plaudire, 
e abbassavan le brune testoline 
e allegrezzo. mostravan senza fine. 

E San Francesco aneor si rallegrava 
meravigliando, poi che lo mirava 
Valata moltitudine ascoltando, 
come la folia fa, che ascolta un bando. 
Poi fece il segno lor di santa Croce, 
dicendo: andate! E a quella dolce voce, 
in aria si levarono festanti 
e si sentian meravigliosi canti. 

Poi, secondo la croce, obhedienti 
se nandaron partiti ai quattre venti, 
e in tutte le sue parti il ciel sereno 
fu dei lor canti armoniosi pieno. 

Sanctus Franciscus, pergens cum fratribus olim, 
Tramitis haud parvas plantas in margine vidit. 

Illic alituum grex insidebat, ad imum 
Qui teneros magno curvabat pondere ramos. 

Ipse hilaro tam se vultu convertit ad illum, 

Ut subriderent caelesti lumina risu. 

— «In Dominum gratos animos ostendite, fratres, 
Cui vosmet placuit valde res reddere laetas: 

Ejus continuo debetis dicere laudes. 

Quod vos concessit liquidam volitare per aethram. 
Et modo plumarum corpus contexit amictu, 

Ut neque sit damno ventus neque defluus imber. 
Quamquam non seritis, numquam vos deficit esca, 
Ac sitis ardores pluviali pellitis unda; 

Figere vos docuit necnon suspendere nidos, 
Aeriaeque viae fidum instinctum indidit ille; 

Nunc Regi, qui vos tanto dilexit amore, 

Cantibus assiduis meritos persolvite honores» — 

Sancto Francisco tum talia verba loquenti, 

Omnes commotis alis, plaudire videntur; 

Et demittebat cervicem quisque nigellam. 

Exsultans, ex se promebat gaudia magna. 

Franciscus tum laetitiam de pectore prodens 
Obstupet alituum quod eum grex conspicit usque 
Et sic sermones attentis auribus haurit, 

Ut plebs quae praebet praeconis vocibus aures. 

Aere deinde crucis signum conscripsit in amplo: 
«Ite!», pius vir ait, quo verbo protinus ales 
Cuncti festivi passim coepere volare, 

Posthac auditur cantus dulcedine plenus. 

Postremo dicto parentes undique ventos 
Ad quattuor celeres altum petiere volatu, 

Omni ex parte polus tum fulgens atque serenus 
Cantibus illorum totus resonabat amoenis. 

IN VIRGINEM MATREM 
(Dante, Paradiso XXXIII, 1-21) 


Vergine Madre, figlia dei tuo figlio, 

Umile ed alta piu che creatura, 

Termine fisso d’eterno consiglio. 

Tu se' colei che Vumana natura 
Nobilitasti si, che il suo Fattore 
Non disdegnd di farsi sua fattura. 

Nel ventre tuo si raccese Tardore, 

Per lo cui calde ne Veterna pace 
Cosi e germinate questo fiore. 

Qui se' a noi meridiana face 
Di caritate, e giuso, intra i mortali 
Se’ di speranza fontana vivace. 

Donna, se’ tanto grande, e tanto vali, 

Che qual vuol grazia, ed a te non ricorre 
Sua disianza vuol voler senz’ali. 

La tua benignita non pur socorre 
A chi domanda, ma molte fiate 
Liberamente al domandar precorre. 

In te misericordia, in te pietate, 

In te magnificenza, in te s’aduna 
Quantunque in creatura e di bondate. 


MARIO MARCIANO 

GRAECARUM LATINARUMQUE LITTERARUM DOCTORI 


Candida dum sugis succensa bacilla tabaci 
Leniter, et sequeris sinuosa volumina fumi 
Luminibus quasi conclusis, incommoda vitae 
Taedia tristitias arce: obliviscere rerum! 

PAULO VI 
PONTIFICI MAXIMO 


Virgo parens, eadem carissima filia Nati, 
Simplicitate tua superas quae cuncta creata, 

Te Deus aeternast meditatus mente futuram. 

Sic natura hominum per Te est ornata decore, 
Maximus ut rerum cunctarum Conditor ipse 
Non ex Te horreret mortale adsumere corpus. 

In Te divus Amor, qui prisco errore jacebat. 
Exarsit rursus, vi cujus pacis in aula 
Aeternae flos hic fulgentia lumina pandit. 

Hic superis pietas nites ut taeda coruscans; 

In terris vero miseris mortalibus exstas 
Una spei vivus fons dissilientibus undis. 

Cuncta potes, regina poli mundique Maria, 

Ut, si quis cupiat sine Te caelestia habere, 

Is potius certet sine pennis ire per aethram. 

Tu, bona, non tantum praebes tua dona petenti 
Votis ac precibus, properas sed saepius ipsa 
Omnia liberius nullo poscente referre. 

Summa in Te pietas est, magnificentia summa; 
Quotquot virtuties humanis cordibus insunt, 

In Te, virgo parens, has omnes credimus esse. 


JOSEPHO MORABITO 

LATINORUM POETARUM HUJUS AETATIS PRINCIPI 


Hunc cynara scolymo confectum sume liquorem, 
Caelo dum fervet torrida stella Canis. 

Si placet, assyrium malum lymphamque gelatam 
Misce. Scito: jecur, docte poeta, juvat. 

O REGINA PUELLA 
(Ex Johannis Pascoli carminibus) 


O REGINELLA 


Non trasandata ti creo per vero 
la cara madre: tal, lungo la via, 
tela albeggia, onde godi in tuo pensiero: 
presso e la festa, e ognuno a te domanda 
candidi i lini, poi che in tu balia 
& il cassone odorato di lavanda. 

Felici i vecchi tuoi; felici ancora 
i tuoi fratelli; e piu, quando a te piaccia, 
chi sua tu porti nella sua dimora, 
o reginella dalle bianche braccia. 


FIDES 

(Ex J. Pascoli italicis carminibus) 


Quando brillava il vespero vermiglio, 
e il cipresso pareva oro, oro fino, 
la madre disse al piccoletto figlio: 
”Cosi fatto e Iassii tutto un giardino”. 
Il bimbo dorme, e sogna i rami d’oro, 
gli alberi d’oro, le foreste d’oro; 
mentre il cipresso nella notte nera 
scagliasi al vento piange alia bufera. 

ANNAE MARIAE PELLEGRINI 
PUELLAE NOBILISSIMAE NUPTURAE 


Te vero cultam peperit dulcissima mater: 

Talis per sepes albescit linea tela, 

Ut, cernens illam, laetaris pectore, virgo. 

Festa dies tibi adest, ubi candida linea quisque 
Te poscit, quod enim tibi sunt, pulcherrima, odoris 
Vestibus et tunicis pulchris armaria plena. 

O pater et mater, qui te genuere beati, 

Felices fratres! sed felicissimus ille 

Ante omnes, qui te in sedes deducet avitas. 

Candentes ulnas splendens regina puella. 


FERDINANDO M. BRIGNOLI 
POETARUM PRINCIPI 


Cum rutilus Vesper per caelos mille colores 
Spargit, et ex auro cupressus tota videtur, 
Arbore monstrata, pupo matercula narrat: 
«Talis adest illic supra nos aureus hortus!»... 
Obdormit puer, in somnis et ramus et arbor 
Et nemus ante oculos illi tum fulgurat auro. 
Per tenebricosam noctem frondosa cupressus 
Deflens interea vento contendit et imbri. 

ANTIQUUS FLETUS 
(Ex I. Carducci italis carminibus) 


Arbos, cui parvas tendebas, pupule, palmas, 
Punica purpureis floribus arbor olens. 

Rursus deserto tacitoque virescit in horto, 
Aestas nunc illam, luce calente, juvat. 

Arentis caesaeque meae flos arboris, unus 
Vanae tu vitae flosculus ipse meae. 

In gelida nigraque jaces sine lumine terra; 
Nec sol te reficit nec fovet ullus amor. 


Can. Prof. Franciscus Aloise 
Pontificio Seminario Regionale Pio XI 
REGGIO - CALABRIA (Italia) 



DE RE COSMONAUTICA 


(eam, quae in n. 208 est edita, pars octava sequitur) 


(LIV) Quarto kal. aug. MCMLXIX. Speculatrix machina, Mari- 
ner 6 nuncupata, quae superiore mense februario fuerat in immen¬ 
sum projecta, complures stellae Martis imagines lucis ope impressas 
in Terram per aetherias undas jam transmittere coepit. Rei cosmo- 
nauticae studiosi viri, quibus in urbe Caliphorniana, ex Foederatis 
Americae Civitatibus notissima, Pasadena quam dicunt, praecipua 
est caelestibus pervestigandis rebus constituta Sedes, minime dubi¬ 
tant quin plurima, easdem perspiciendo, de stellarum solem circu¬ 
meuntium motu ac rationibus comperiri possint. Id autem potissi¬ 
mum prae ceteris arbitrantur, quod aliquod vivendi indicium reperi- 
ri fortasse liceat, quoddam virentium saltem genus, fungorum exem¬ 
pli gratia ac lichenum. Jam interim in prioribus ejusdem imaginibus 
alter spectatur vertix, cujusdam pileoli forma (italice: calotta) splen- 
dentissimo lumine nitens (an concreta glacie obtectus?), cum alter 
oppositus vertex passim varie consectus videatur. Imagines aliae 
autem, in Terram deinceps transmissae, vulcania cava, crateres aliter 
dicta, praebent, quae non aliorum corporum fragmentis, sed potius 
ex ipsis caeli principiis, quibus stellae Martis aether constet, veri 
simile exesa fuisse videtur. Alia hujusmodi speculatrix machinula, 
Mariner 7, imagines lucis ope impressas transmittere interim et ipsa 
coepit, etsi serius; quae, quamvis permagni momenti ac nitidae ad¬ 
modum sint, nihil aliud tamen repraesentant quin sit jam a praece¬ 
dente consimili (Mariner 6) notatum nobisque superius referre 
visum. 

(LV) Quinto idus octobres, MCMLXIX, undevicesimo minuto 
supra alteram posmeridianam horam, e Sede apud Baikonur, in 
asiatica Kzakhstan plaga, quae in Foederatarum Russiae Civitatum 
est finibus sita, unde et astronaves simul et cosmonautae in sublime 
extolluntur, ab urbe principe Moscua ducentorum quinquaginta su¬ 
pra duo milia passuum spatio, quaedam capsa, Soyuz 6, cosmonau- 

tas russicos, Gheorghi Shonin ac Valeri Kubasov, vehens, est in ina¬ 
ne spatium projecta, terrestrem orbem circumitura. Quidnam russici 
rei cosmonauticae periti efficiendum sibi proposuerint nil satis, usi¬ 
tato more, significari videtur. Communis opinio, et ea verisimilis, est 
ut aeria quaedam statio constituatur, aliis deinceps adjunctis capsis, 
quo facilius ac tutius in sublimiora, quam citissime praesertim ad 
lunaria vestigia premenda, volatus efficiatur. Nam, postridie, quadra¬ 
gesimo quinto minuto supra undecimam horam (italice computatam), 
est altera jacta capsa, Soyuz 7, cum priore se conjunctura, qua im¬ 
positi vehuntur russici rei cosmonauticae periti Anatoli Filicenko, 
Viktor Gorbatko, Vladislav Volkov. Ubi primum in terrestrem est 
initum orbitam, radiophonicus sermocinandi usus inter capsas est 
mutuo institutus. Tertia autem capsa, alio interjecto die, Soyuz 8, 
est ex eadem Sede jacta, undetricesimo minuto supra undecimam 
horam (italice computatam), qua Vladimir Sciatalov, aeronavium tur¬ 
mae praefectus, et Alexei Ielisieiev, machinalis scientiae peritus, ve¬ 
huntur, itinerum ambo per aetheria spatia veterani: nam, eorum 
alter, Ielisieiev, superiore mense januario, per inane, etsi brevi, de¬ 
ambulavit, extra capsam Soyuz 4, ex qua postea in alteram, Soyuz 5, 
transivit, cujus gubernator Scialatov fuit. Postridie idus octobres, 
undecima fere hora (italice computata), prima e tribus capsis, So¬ 
yuz 6, qua Gheorghi Shonin et Valeri Kubasov quinque ante dies 
in terrestrem orbitam se extulerant, in praestituta plaga, quae cen¬ 
tum octoginta chilom. a Karaganda, in Media Asia, distat, levi lapsu 
Terram attigit: quaedam capsae pars, sejuncta, volatum extremum, 
juxta decursum sub inspectione continenter dispositum, explevit, 
nullo machinali impulsu actum, sed per «aerodynamismum», seu 
per aeris pressi vim. Quale demum huic capsae mandatum? Hoc an¬ 
tea professum: efficere ut effractae variorum metallorum partes ex 
se ipsae, prius liquescentes, mox conglutinentur, cum omnia circa 
spirabili aere omnino careant: quod, ut e Russica pervulgandis nun¬ 
tiis Sede pro comperto haberi potest, bene cessisse videtur. Alio au¬ 
tem interjecto die, altera quoque capsa, Soyuz 7, Terram attigit, se¬ 
mihora circiter post meridiem (apud Moschos in urbe principe com¬ 
putata), centum quinquaginta quinque milium spatio a Karaganda, 
in eadem seu plaga ac prima, intra Kazakhstan fines. Tertia, postre¬ 
mo, capsa, subsequente die, eam secuta est, eundem fere locum attin¬ 
gens eodemque modo. Nequaquam, igitur, perfectum esse videtur 
consilium eorum, qui hujusmodi gerendis rebus praesunt: nam sibi 
ipsi quandam coaequatam trium machinarum aream constituere 

proposuerant, quae ut basis adhiberi posset ad quemlibet futurum 
comparandum instruendumque volatum. Quod eos fefellit propo¬ 
situm. 

(LV1) Postridie idus novembres, a. MCMLXIX, vicesimo quinto 
m’ supra quintam posmeridianam horam (italico more), e consueta 
jactuum Sede apud Foederatas Americae Civitates, quam vulgo 
Cape Kennedy nuncupant, per inania transvolatura capsa projecta 
est, cui nomen Apollo 12, tres simul vehens americanos viros, Char¬ 
les Conrad, Richard Gordon, Alan Bean. Eidem ab ipsis cosmonau- 
tis est cognomen additum Yankee Clipper 1 , cum aliud, Intrepid 2 , 
vehiculo LM (compendiariis litteris e nomine Lunar Module), in ex¬ 
trema capsa aptato, est inditum; quod naviculae lunaris exemplar 
est ad satellitis solum attingendum ex industria institutum. Quibus 
ipsis titulis nonnullae sunt americanae classis naves inscriptae. No¬ 
mine Yankee Clipper erat jam pridem navigium illud appellatum, 
velis tantum passis instructum, quod primum trans Oceanum ad 
commeandum mercatores vexit, decimonono ineunte saeculo. Aerona- 
vis praefectus est Charles Conrad, laevum lacertum quadam nota, seu 
anchora ac stella, compunctum gerens 3 . Inter iniquas caeli vices est 
eadem aeronavis projecta, cum sit ingens coorta tempestas, dum sin¬ 
gula temporis momenta in contrarium numeranda ad finem addu¬ 
cuntur 4 , suum quoque locum jam cosmonauta obtinente: effusus 
imber, densa caligo et, quod est majus, fumosus aer, qui igneum 
jaculum pro vectore adhibendum ( Saturno nomine) circumdabat, 
quandam creabant trepidationem nec non et visui impedimentum. 
Incertum tantisper fuit num jactus differretur, quoad aer tranquillus 
fieret; tunc demum est motorium ignei jaculi instrumentum accen¬ 
sum; quare sublimius en se tollit aeronavis. Postquam Terram semel 
iterumque circumierunt, cosmonautae, qui modo jam motoria instru¬ 
menta tractaverant, ut, celeritatis augescendae causa, alteram jacu¬ 
li, seu Saturno, partem expellerent, vehementius, tertia expulsa par¬ 
te, capsam projecerunt, ne terrestris gravitatis vi teneretur, immo 
ut celerius iter ad Lunam versus pergeret. 

Quod cum perfecerint, Conrad, Bean, Gordon summan dederunt 


1. Ex anglico sermone latine versum: americana celeris navis . 

2. Ex anglico sermone latine versum: intrepidum . 

3. italice: tatuaggio; anglice: tattooing. 

4. italice: proprio sui finire dei conto alia rovescia. 



74 


Januarius Marinelli 


operam ad exemplar LM, seu Intrepid, a reliqua capsa sejungendum, 
quod porro, sursum versum, mox jungere denuo oporteret; reliquam 
quoque aeronavem dein sursum ea ratione verterunt, ut extrema 
ejus pars in naviculae exemplar LM, seu Intrepid, rostri instar diri¬ 
geretur. Vehiculum, igitur, integrum, seu Apollo 12, cujus parti prin¬ 
cipi nomen Yankee Clipper est additum (ut jam superius diximus), 
ad Lunam cursum collineare perrexit, celeritate gradatim deminuta. 
Hujus rei princeps ac moderator, Conrad, nunc demum commonuit 
vitrea vehiculi ostiola concretis pluviae guttis obducta conspici; non 
opacata tamen, ut oculi longius latiusque foras conici nequirent. 

Tertio autem a jactu die, antelucana fere hora, praecipuum est 
motorium instrumentum accensum, ut aeronavis, inter terrestris ac 
lunaris gravitatis vim pari distans intervallo, ipsius Lunae orbitam 
iniret simulque iter celerius pergeret. Quod ubi factum est, Bean, 
quem est mox Conrad secutus, in naviculae lunaris exemplar (LM), 
seu Intrepid, ingressus est, ibique quattuor fere horas est uterque 
cosmonauta commoratus, donec idem exemplar superficiem lunarem 
petiturum leniter labi coepit, a principe capsae Apollo 12 (seu Yan¬ 
kee Clipper ) parte sejunctum, quam tertius cosmonauta, Gordon, 
regere perrexit, terrestrem satellitem adhuc circumituram. Haud 
multo plus hora, qua celeritas magis ac magis in extrema temporis 
momenta est paene ad nullum redacta numerum, naviculae exem¬ 
plar ( Intrepid ) non longe ab illo cratere vulcanio se leni lapsu de¬ 
posuit, cujus super latera, interius, tripedalis machinula speculatrix, 
Surveyor III, se deposuerat, mense majo MCMLXVII 5 , in plaga, 
quam Oceanum Procellarum rei cosmonauticae peritissimi viri ex 
conventione nuncuparunt. Non ante autem quintam absumptam ho¬ 
ram Charles Conrad prior lunare solum tetigit, quem, vix simihora 
exacta, est Alan Bean secutus. Haud cunctanter ad Oceanum Pro¬ 
cellarum explorandum sese dederunt, in quo primum ipsius satelli¬ 
tis motus ex se intus natura exorituros aut aerolithum trajectione 
effectos instrumentum (graece: sismographium) indicaturum consti¬ 
tuerunt. Alios simul varii generis apparatus iidem instruxerunt, qui¬ 
bus quaedam officina effice videretur ad scientiarum cognitiones 
acquirendas atque in Terram aetheriis undis transmittendas: electri¬ 
cae nempe ac nuclearis machinationis stationem, quae et electridis 
vim provideat et eruditos opificesque, quorum praecipua Sedes est 


5. Cfr. Palaestra Latina, n. 190, a. 1967, pag. 126; narratiuncula XXVI11. 

in urbe Houston, intra Foederatarum Americae Civitatum fines con¬ 
stituta, quomodo se gerant ipsa machinamenta certiores faciat; prae¬ 
terea magnetometrum, quod dicunt, ad vim magneticam exploran¬ 
dam, nec non et peculiarem machinulam, qua iones 6 inspiciantur, 
quibus sit imbuta stratosphera; postremo, quandam arculam, qua 
condita ad opera cosmonautis conficienda instrumenta serventur. 

Postquam somno ciboque corpora satius recreaverint, cosmonau- 
tae ad lunare solum explorandum rursum deambulare coeperunt. 
Cum in illius crateris clivum, cujus appellativum nomen «homo ni- 
vium», orbiculatum atque gradatum, descenderint, quasdam tripe¬ 
dalis illius machinulae speculatricis, Surveyor III, partes recupera¬ 
verunt, quam jam pridem, ut superius diximus, propulerant ameri- 
cani rei cosmonauticae praepositi; magna deinde lapidum, vario co¬ 
lore ac magnitudine, pulverum, arenarum copia collecta, in navicu¬ 
lae exemplar ( Intrepid ), quarta fere hora consumpta, rursum se re¬ 
ceperunt; quod, cum semel iterumque Lunam circumierit, est cum 
aeronavi principe ( Apollo 12, Yankee Clipper nuncupato) congres¬ 
sum, ubi tertius itineris comes, Richard Gordon, adhuc, lunares or¬ 
bes agere pergens, exspectabat. 

Ex eodem autem exemplari (LM = Intrepid) Conrad ac Bean 
sese per arctum curriculum in aeronavem principem ( Apollo 12) rep¬ 
tantes transtulerunt, a qua sejunctum demum exemplar illud in su¬ 
perficie lunari illisum praefregit, cum nihil amplius eodem opus 
esset. Propter naviculae collisionem ex praecipiti lapsu tam vehe¬ 
menter lunare solum, tota fere hora, tremuit, ut sismographium, jam 
modo in ipsa Lunae superficie a cosmonautis constitutum, motus 
vim indicaverit. Quod quidem in opinionem inducit interiorem sa¬ 
tellitis conformationem quadam esse metallo aut vitro simili na¬ 
tura videri. 

Restituto itaque cosmonautum convictu, aeronavis Apollo 12 te¬ 
rrestres satellitem circumire viginti quattuor alias horas perrexit, 
ut peculiares cujusque generis notas deprehenderet, quas, lucis ope 
impressas, in Terram cosmonautae transmitterent; crateras maxime 
iisdem imprimere curae fuit, prae ceteris Fra’ Mauro, Lalande, Car- 
tesio, quos dicunt, quosque circa alii americani, James Lovell ac 
Fred Haise quam primum se leviter lapsuri putantur. 

Quarta, igitur, et vicesima exacta hora, aeronavis Apollo 12, hu- 


6. — seu: flatus rarefacti. 

jusmodi rei gestae heroas vectans, septimum post diem quam e Terra 
profecta erat, ad eandem Terram versus est aggressa reditus iter. 
Itaque, undesexagesimo m’ supra vicesimam alteram posmeridianam 
horam (italice computatam), uno nempe plus quam praevisum erat, 
aeronavis Apollo 12, victa terrestris gravitatis vi, trium adapertilium 
umbellarum ope, cum septies millesimi metri spatio a terrestri su¬ 
perficie adhuc distans captata esset, in Oceani Pacifici aequore, 
non longe ab insula Pago Pago, quam nuncupant, est leviter depo¬ 
sita, apud illud pelagi spatium insulis compluribus refertum, quas 
Samoa appellant, quarti, etiam paulo plus, miliarii interjecto inter¬ 
vallo a nave Hornet aerovehiculis gerendis instructa, quae ipsis cos- 
monautis reversis jam praesto erat. In superno autem ejusdem na¬ 
vis tabulato a quodam auto-gyro helicis instructo iidem, in cymbam 
gummeam antea translati, cujusdam caveunculae ope, ex intorto 
chalybeio funiculo pendentis, sunt demum depositi. 

(LVII) Tertio idus apriles MCMLXX, tertiodecimo m' supra vi¬ 
cesimam horam (italice computatam), cum in incertum aliquandiu 
revocatus esset jactus prae iniquo aeris statu, praesertim vero quod 
fieri posset ut unus ex proficiscentibus quandam valetudinem con¬ 
traheret, nubilis tandem disjectis atque alio viro pro ordinario suf¬ 
fecto, astronavis est in immensum projecta, cui nomem «Apollo 13», 
e Sede, quae princeps in tot universi orbis locis jam recensenda 
videtur, «Cape Kennedy» nuncupata. Tres cives americani ea vehun¬ 
tur: James Lovell, rei cosmonauticae veteranus, Fred Haise, John 
Swigert, in locum viri Thomas Mattingly, fortasse aegrotantis, coop¬ 
tatus. Igneum atque ingens jaculum, pro vectore adhibitum, «Sa¬ 
turno 5» nuncupatum, astronavem summa vi impulit; cujus jaculi, 
paulo plus duodecimo m' exacto, prima, mox altera est pars sejuncta, 
cum tertia, naviculae principi adhuc adhaerens, quam ipsi cosmo- 
nautae «Odysseam» appellare malunt, nec non lunaris vehiculi exem¬ 
plari (compendiariis litteris LM, e «Lunar Module»), quod «Aqua¬ 
rium» appellare et ipsi malunt, in orbitam terrestrem inierit. Tertio 
ac vicesimo m’ supra alteram horam exacto, accensa ejusdem tertiae 
partis jaculi motoria machinula, astronavis, celeritate ad duodequa¬ 
dragena milia chiliom. singulis horis aucta, cum terrestris gravitatis 
vim superaverit, in Lunae superficiem conlineare demum perrexit. 

Quo planius autem tres partes, quibus astronavis constat, ordine 
praestituto disponerentur, capsa princeps, seu «Odyssea», est a ter¬ 
tia ignei jaculi parte sejuncta; mox, se circum ipsa aliquantum ver- 

sata, lunaris vehiculi exemplari est demum conjuncta, quod ejusdem 
tertiae ignei jaculi (seu «Saturno») parti adhaerere nunquam destitit. 

Dum navicula princeps, jam «Odyssea» nuncupata, per inania 
volare pergit, nondum biduo consumpto, cosmonauta Fred Haise, 
postridie idus apriles, tertiodecimo m’ supra tertiam horam (more 
americano computatam) in lunaris vehiculi exemplar ( LM ), cujus 
agnomen «Aquarium» jam superius memoravimus, per colligatum 
atque arctum est cuniculum ingressus, se certiorem facturus num 
instrumenta varia, quibus est illud instructum, suas quaeque partes 
in promptu haberent. Eum collega James Lovell est mox secutus. 
Omnia in promptu sunt omnino perspecta ad efficiendum quicquid 
quaevis res postulet. Nunc igitur iter expedite habetur, cum astro- 
navis gravitatis lunaris vi coepta sit agi, quae ceterum paulatim su¬ 
peretur oportet, ut lunaris vehiculi exemplar (LM) levi lapsu sele- 
nicum solum attingat. Praestituta plaga est ea qua «Mare imbrium», 
quod dicunt, patet, vel potius apud cratera, cui nomen «Fra Mau¬ 
ro» 7 a siderum studiosis est inditum: impervia, lapidosa, foveis pas- 
sim conspersa... 

At quiddam necopinatum hic —heu, valde dolendum!— accidit: 
nemini enim constat quo pacto oxygenii, seu spirabilis aeris, copia 
effluxerit, unde in irritum tota res redigatur, non solum, sed et ipsa 
cosmonautarum vita periclitetur. Ea, paeter cetera, ducitur conjectu¬ 
ra, ut asteroide aut aerolitho navicula princeps collisa sit. Itaque, 
reliquum est ut id lunaris vehiculi exemplari (LM) mandetur: cum 
vim motoriam integram nec non et oxygenii, aquae electridis satis 
adhuc illud habeat, in Terram cosmonautas reducat eosque, etsi non 
in Oceani Pacifici, sed Atlantici saltem aequore, itineris contrahendi 
causa, necesse deponat. Nec fefellit spes: nam, alio exacto die, con¬ 
cubia nocte, astronavis, cujus partes, et «Odyssea» et «Aquarium», 
adhuc sibi invicem adhaerent, post circumitam Lunam, reditus tan¬ 
dem est iter ingressa. Alio consumpto die, cum volatui praepositi 
viri viam quodammodo deviam sequi coepisse astronavem animad¬ 
vertissent, operam statim ad eam corrigendam dederunt; quod opti¬ 
me cessit. Minus, igitur, anxii in horas jam fiunt animi de cosmo¬ 
nautarum salute. Nam, hora tertia ac dimidia post meridiem, sexto 
volatus die praetereunte, cum cosmonautae sint omnes in naviculam 
principem ingressi, ab astronave, seu «Odyssea», illa expellitur cap- 


7. Cosmographi atque Chartographi nomen, qui saeculo XV Venetiis vixit; 
complures orbis chartas optime definitas atque admodum perspicuas descripsit. 

sula, quae est ad omnia cosmonautis necessaria ministranda in¬ 
structa; deinde, duobus exactis horis, illud quoque lunaris vehiculi 
exemplar eicitur, quod in satellitis nostri solo se positurus sit. 

Nunc demum terrestris aeris est obeundum templum: reliqua 
enim astronavis «Apollo 13», cujus index est prae ceteris memoriae 
tradendus, cujusque iter omnino congruit cum illo Homeri animoso 
heroe, Ulixe, unde eidem astronavi agnomen «Odyssea» inditum, dum 
dimidia supra sextam postmeridianam horam praeterlabitur, ex 
inani spatio in aera spirabilem transfertur, quam paulo post tres 
adapertiles umbellae receperunt. Hic, cosmonautae per ostiolum in 
cymbam gummeam descenderunt eosque singillatim aeria quaedam 
machina helicibus instructa, vel «auto-gyrus», quem brevius dicunt, 
ad perpendiculum delapsa, intorti chalybeii funiculi ope, sublatos, 
in superno navis «Iwwo Jima», aerovehicula gerendo instructae, ta¬ 
bulato deposuit, septimo ipso m' supra septimam postmeridianam 
horam, in Oceani Pacifici aequore, inter meridiem et solis ortum 
spectante, apud «Samoa» quas dicunt insulas. 

Sic hujusmodi res gesta expletur. Numquid male cesserit? Talis 
videri potest; at multa quidem illa docuit ex iis quae est, etsi tam 
multas tantasque passa difficultates, experta. Nam, praeterquam 
probaverit quantum hominis opes valeant, cum res ex improviso pe- 
riclitetur, iterum etiam demonstravit, per «sismographium» jam an¬ 
tea in satellite constitutum 8 , quam vehementer per quatuor fere 
horas lunare solum tremuerit ac strepuerit, cum tertia ignei jaculi 
(seu «Saturno») pars sit in eam collisa. 


Prof. Januarius Marinelli 

Via Salvator Rosa, 241 

NEAPOLI (80136 Napoli) in Italia 


8, Cfr. narratiuncula LVI. 



“INQUIETUM EST COR 

(Narratio) 


NOSTRUM” 


Bruno, centurio juvenis, aleae deditus in taberna aleatoria tantum 
aes alienum conflaverat, quantum nunquam reddere posset. Interpo¬ 
suit quidem fidem se omnia temptaturum, ut solveret, tamen se sol¬ 
vendo imparem sentiebat. Fracto igitur animo domum rediit. Uxor 
blanda, quam nuper duxerat, commotos mariti vultus conspicata, quid 
esset causae, quaesivit. Infelix rem silentio texit aliumque conclave 
petiit. Desperatus prorsus Bruno paulum sedebat. «Perditus est ho¬ 
nor, perdita est vita. Nescio quo pacto ex malis tantis emergam. 
Quid mihi relinquitur nisi ut manus mihi inferam?» Jam armario¬ 
lum aperit indeque ballistulam ignivomam promit, cum subito uxor 
clam ingressa instrumentum infestum ei e manu extorquet et «fac 
jures» inquit «te nunquam necem consciturum». Paret uxoris lacri¬ 
mis motus et dat jus jurandum. 

Militabat amplius, superioribus atque amicis pariter acceptus, sed 
dolore occulto tabescebat. Etsi saepe secum rem cogitabat nec ta¬ 
men ullam saluti viam invenire poterat. Idcirco desperatis rebus om¬ 
nibus, nocte quadam, relicta uxore domo clam egressus veste mutata 
profugit, ut procul a patria omnibus ignotus vitam posthac degeret. 
Unam conjugis imaginem photographicam secum ferebat. Aliquanto 
post in urbe Massilia praefectum legionis extraneae convenit atque 
quae acciderant aperte exposuit. Placuit praefecto candidus profugi 
animus et ex pacto convenit, ut legionarius in Africa stipendia fa¬ 
ceret. 

Relicta patria et uxore pontibusque omnibus post se interruptis 
Bruno nil aliud jam quaerebat nisi necem sive febribus, quae gras¬ 
sari solebant, sive glande mortifera, necem quam sibi inferre jure 
jurato vetaretur. Sed nex optata eum fugiebat. Labores militiae tulit 
durissimos, febres superavit, vulnus autem letale in tot cum tribu¬ 
bus proeliis accepit nullum, quamvis primus omnium se hosti obje¬ 
cisset, adeo audax, ut omnium admirationem excitaret et ad centu¬ 
rionis dignitatem promoveretur. Quot noctes duxit insomnes, quot 
lacrimas, febris igne et mortis desiderio flagrantes, fudit! Militabat 
in eadem legione juvenis quidam Renatus nomine, pari virtute et 
audacia, qui Brunonem maximi aestimabat et cum eo conjunctissi¬ 
me vivebat. Neque ulla inter eos erat invidia aut detrectatio, sed 
alter de alterius meritis sincere gaudebat. Taciturni ambo, nil un¬ 
quam anteactae vitae prodere solitis, tamen persuasum habebant sese 
rem aliquam silentio premere. Renatus jam diu ultimam religionis 

scintillam exstinxerat ideoque familiaritas Brunoni extremae fuit 
perniciei. 

Die quodam dum uxoris imaginem cum summo dolore contem¬ 
platur, Renatus repente ingressus et contubernalis maestitia commo¬ 
tus: «Monstra» inquit «mihi imaginem». Quam ubi diu est intuitus, 
vultus duri sensim emolliuntur; vadit ad cistam, promit vicissim ima¬ 
ginem usu detritam et digito pictas in ea virgines duas demons¬ 
trans: «Istae» inquit «sorores meae, Lucia et Agnes». Bruno attente 
considerans cum reddere parat, vultus amici commotos et oculos 
lacrimis madentes videt. Jamque Renatus, quod ante nemini unquam 
patefecerat, inter gemitus aperit. «Sorores optimae die ac nocte la¬ 
borabant, ut pecuniam ad litterarum studia necessariam corrogarent. 
Saepe manus callosas tanquam cruore respersas vidi nec tamen me 
praebui gratum. Inter pocula, miserrimus ego, pecuniam tot labori¬ 
bus et aerumnis corrasam dissipavi! Jam ubi es, Lucia clementissi- 
ma, ubi jam tu, Agnes blandissima?» Considit et amare plorat. Nun¬ 
quam Bruno id in amico indurato viderat. Sed ut post nubila Phoe¬ 
bus redire solet, ita Renatus inter aleas execrari pergebat et ami¬ 
cum altius in impietatem rapiebat. 

Paucis post diebus fama manavit legionem ad debellandam tri¬ 
bum in Arabiam esse profecturam. Atque media nocte ad arma con¬ 
vocati legionarii, primo mane, cum omnes circa regiones desertae 
dormiebant, versus meridiem abierunt. Renatus a Brunonis latere 
incedebat. Post laboriosum trium dierum iter hostis eminus est 


conspectus. Ante signa inferenda Renatus ad Brunonem: «Si cadam, 
nullam religionis feceris mentionem. Videbo, num Renatus vel morte 
instante ea contemnat, quae ante contemnere et spernere solebat». 

Bruno talia quidem ex amico audierat, sed illo eodem tempore 
gravissimo horruit. Jam classica sonant, manus conseruntur et pri¬ 
ma glans sclopeto projecta Renatum in ventrem graviter ferit. Bru¬ 
no amicum cadentem videt, sed proelii impetu abripitur. Vespere 
demum, hoste repulso, ad amicum advolat noctemque cum eo degit. 
Ecce humi jacet vulneratus, vicinae mortis febribus jactatus. Obni¬ 
titur corpus juvenile laboribusque duratum et cum morte pugnat. 
Gemit et singultat moribundus. Inter lucida intervalla amicum 
agnoscit. «Bruno, Bruno, sitio, sitio, da bibere». Sed unde in eremo 
aquam petat, cum utres omnes sint vacui? «Bruno, infernus in me 
urit, cedo guttam saltem unam». Consternatus est Bruno, quod ar¬ 
denter petenti satis facere non potest. «Bruno, Bruno, da bibere, 
siti vehementius crucior quam inferno». Tum meminit Bruno se au¬ 
disse: «Mortuus est dives et sepultus est in inferno. Elevans autem 
oculos vidit Abraham a longe... miserere mei et mitte Lazarum, ut 
intingat extremum digiti sui in aquam, ut refrigeret linguam 


meam...» 

«Bruno, diabolus te abripiat, nisi 


mihi dederis bibere... 


Ecce 

cruorem manantem de Luciae et Agnetis manibus... quid me tam 
tristes adspicitis? Cur me accusatis coram Deo?... Bruno, me vocant, 
audin?... abi, Bruno, tuae quoque manus cruore rubent... me suble¬ 
va, ut Deo in faciem male dicam... cur me non adjuvas?... Bruno, 
quid genua ponis?... lune oras?... ora, ora magna voce... cessa... ah, 
execrari volui neque possum... oblivisci nequeo valeo... Bruno, vis 
superna me orare cogit». Jam morituri spiritus in susurrum de¬ 
crescit. «Ora, Bruno; ora, Lucia clementissima; ora, Agnes blandis¬ 
sima... quomodo incipit?... confiteor... Deo... omnipotenti... quia 
peccavi... nimis... nimis... nimis...» Ultimum respirare... oculi natare 
magnique fieri... labiis pallidis halare: «orare pro me ad Dominum 
Deum nostrum...» Contremit moriturus, decedit in pace... Bruno 
amicum, in tot proeliis socium fidelissimum, in deserto procul a pa¬ 
tria tumulat. 

Fluxere menses admodum duri. Bruno amici agoniae oblivisci non 
poterat. Saepe ante oculos matris mortuae uxorisque relictae imago 
versari coepit. Ubi est mater, quae me manus jungere et orare di¬ 
dicerat? Ubi uxor quae nocte funesta, qua fortunam perdidi, mihi 
e manu instrumentum extorserat?» Quae dum saepe animo volvit, 
cor durum ut glaeba gelata vere tepente mollescit. «Bruno, finge ani¬ 
mo matrem esse mortuam, num putes eam omnino exstinctam ne¬ 
que te eam amplius visurum? Finge eam subito apparere teque no¬ 
mine appellare, quid respondebis? Nonne Renatus, desertor fidei, 
positus in agonia preces tamdiu neglectas, immo contumaciter spre¬ 
tas fudit? Finge uxorem redituram tibique dicturam: «Quia jus ju¬ 
ratum servasti nec manus tibi intulisti, ideo aditus ad Deum miseri¬ 
cordem late patet...» 

Bruno in dies magis taciturnus factus acrius sensit conscientiae 
stimulos onusque vix ferendum. Atque intellexit clarius sole, qui su¬ 
per eremum fulgebat, se onus amplius ferre non posse neque ut ami¬ 
cum contempturum, quae ante contempsisset. Frequenter intus vo¬ 
cem arcanam audiebat dicentem et monentem, ut onus grave, quod 
moriturus ferre nequiret, abiceret. Et quemadmodum aliquis scidas 
epistulae, quam modo conciderat, colligit, ut iterum legat, ita Bru¬ 
no, preces, quas a matre didicerat, aegre collegit et orare coepit. 
Hinc mirum non fuit, quod oblata occasione sacerdoti missionario 
post annos longos vitae exactae errata aperuit. 

Jam tempus appropinquarat, quo militia, cui se sacramento obli¬ 
gaverat, in finem vergebat. Cum domum redire nollet, alio loco, ubi 
esset incognitus, laborare constituit, ut aes alienum nocte illa con¬ 
tractum, solveret. Sed subito rebellio exarsit et legio ad eam compri¬ 
mendam est profecta. Ipso proelii initio Bruno graviter vulneratus 
cecidit. Jacebat prostratus et arena cruore ex plaga effuso rubefie¬ 
bat. Atque ut ipse morituro amico praesens aderat, ita factum est ut 
legionarius austriacus ei adesset. Nesciebat autem eum esse germa¬ 
num ideoque haud parum stupuit, cum eum vernacula lingua orare 



82 


Nicolaus Mangeot, S. J. 


audiret. «Lassus ego lectum peto, claudo mea lumina». Quod infans 
matre voce praeeunte saepe fuderat. 

Repente manum sinui inferens crucifixi imaginem prompsit labiis¬ 
que corpore febribus fervente admovit. Jamque cantare abrupte qui¬ 
dem et turbate: «Cum decumbam in deserto, corde glande saucio... 
tum decedam...» Cessat, dum lacrima per genam sole coloratam sua¬ 
viter manat. Subito se paulum aegre sublevans cantare pergit: «Jam, 
amice, crucem pone in deserto tumulo et inscribe illic: cubat vir 
ignotus omnibus». Ultimum crucem labiis admovet, caput in latus 
inclinat et placidissime exspirat. Tumulatur corpus longe a patria 
manu rigida crucem tenente. Commotus austriacus in scida vili scri¬ 
bit: «Hic recubat vir fortissimus» et scidam cruci affigit. Venerunt 
venti et lugubre super tumulum desertum canticum cecinerunt. 


Nicolaus Mangeot, S. J. 
Haus Sentmaring 
44 Munster (Westf.) 
Sentmaringer Weg. 55 - 57. 



HORIS SUBSICIVIS 


PRIMORDIA METEOROLOGIAE 


Meteorologia est scientia phaenomenorum atmosphaericoi'um, quae 
sunt v. g. ventus, pluvia, fulgur, nubes. De quibus homines, si 
nihil aliud urget, abunde colloquuntur: «Numquam, aiunt, vidi¬ 
mus pluviam tam copiosam in medio mense Julii». Nec solum 
tempestatem modo praeteritam studiose describunt, sed quae mox 
fient, tentant praesagire. Sic agricola: «Utinam hic ardor octo 
dies duret ut messem concludamus!» Item qui feriantur, qui do¬ 
mum exstruunt, qui vias sarciunt, cet. Hinc plerique attente au¬ 
diunt quae e sede radiophonica vel televisifica cottidie emittun¬ 
tur de tempestate. Quibus de rebus prima elementa intendimus 
hic tradere. 

Atmosphaera est totus aer qui globum nostrum circumdat. «Atmos» 
graece sibi vult vapor humidus. Quod etymon rem bene descri¬ 
bit. Nam cum aer est mixtio oxygeni, gazi carbonici et azoti (i. e. 
nitrogeni), in eo semper diffunditur vapor aquae. 

Pressio atmosphaerica est pondus aeris superioris. Aer enim, ut as¬ 
cendis, rarior fit usque ad spatia paene vacua quae inter sidera 
patent. Sed straturae superiores, quamvis leves sint et rarae, ta¬ 
men globo terrestri (ex attractione universali) attrahuntur et 
straturas inferiores premunt. Hinc pressio videtur esse columna 
aeris superioris et sic barometro mensuratur. 

Barometrum sic graece sonat: ponderis mensura. 

(In pelve mercurii plena, immerge tubulum unius metri, cui una 
est apertura, ita ut nulla pars aeris in tubulo remaneat. Deinde 
exalta tubulum ita ut apertura in mercurio remaneat neque ulla 
bulla aeris intret. Mercurium in tubulo ascendit usque ad cen¬ 
timetrum circiter 76 et reliquum tubulum erit vacuum. Haec co¬ 
lumna mercurii columnam aeris aequilibrat). 

Sunt alia genera barometrorum, ad usum faciliora. 

Ventus est translatio aeris. Ex differentiis pressionis oritur. Quae 
differentiae rursus e differentiis caloris oriuntur. Nam aer cale¬ 
factus extenditur et ascendit (hic est ventus ascendens), aer refri¬ 
geratus contrahitur et descendit (hic est ventus descendens). 
Ergo in locis apricis, pressio inferior, in locis hiemalibus, pres- 

sio superior. Et fit ventus super terram e loco pressionis supe¬ 
rioris ad locum pressionis inferioris ut fiat aequilibrium. 

(Quae facile imaginari possunt, si in conclavi clauso, candela 
comburitur. Nam flamma calida ascendit et aer combustus us¬ 
que ad superiora pergit. Item circa candelam, aer frigidus aspi¬ 
ratur. Tandem per totum conclave fit circuitus aeris). 

Aeratio est in atmosphaera nullo vento agitata motus aeris perpe¬ 
tuus. Nam calor solaris aerem penetrat nec multum calefacit, 
terram non penetrat, sed ita calefacit ut calor in aerem proxi¬ 
mum diffundatur. Hinc fit ut straturae superiores atmosphaerae 
sint frigidissimae (usque ad -150°), stratura infima sit calida. 
Consequitur hoc quod aer superior perpetue descendit, inferior 
autem ascendit. 

Aurae Marinae. In litore maris, fit ventus quasi perpetuus, plerum¬ 
que levis. (Cujus refrigerium aestivantes otiosi quaerunt). Nam 
calor solis aliter mari recipitur, aliter solo. Sicut in arena statim 
et omnino reverberatur, in terra autem viridibus plantata absor¬ 
betur, ita in mari per diem penetrat et per noctem redditur. 
Hinc fiunt in litore maris ventus diurnus e mari, ventus autem 
nocturnus e terra. 

Procella est ventus impetuosus. Turbo in se ipso rotatur. 

Nubes e refrigeratione aeris humidi nascitur. Nam cum sol maria 
irradiat, aer ascendit calidus et humidus, i. e. cum vapore dif¬ 
fuso. Quod si haec massa aeris ad straturas frigidas ascendit 
vel super terras frigidas vento vehitur, fit condensatio, i. e. va¬ 
por in guttas revertitur. Quae guttae tam exiguae sunt ut vento 
facillime sustineantur, tam multae autem ut lumen solis obs¬ 
curent. 

Nebula nihil aliud est quam nubes usque ad terram descensa. Omnia 
madent absque pluvia. Matres pueris: «Claudite, aiunt, ora vestra 
ne gutturibus laboretis». 

Pluvia ex praecipitatione nubium, i. e. si quae guttulae vento vel 
fulgure agitatae mutuo coalescunt in guttas quae vento jam non 
transferantur. Immo guttae descendentes guttulis sibi obviatis 
augentur. 

Nimbus est pluvia subita guttarum magnarum aut ipsam nubem de¬ 
signat ex qua talis pluvia est timenda. Aliae species nubium 
sunt: cirrus, cumulus, stratus. 

Nix ex nube gelata cadit diebus hiemis mitis. Agricolae nivem amant, 
qua terrae a gelu extremo proteguntur. 

Grando ex pluvia et nive et glacie in nube fulgurosa agitatis, ple¬ 
rumque diebus vernis. Per menses dubios, noli absque pallio plu¬ 
viali spatiari. 

Fulgur est scintilla electridis e nube in terram vel in aliam nubem 
exsultans. Nam ex aeris translatione et frictione massarum nas¬ 
cuntur differentiae electricae. Quod phaenomenon, cum ignoro, 
tempus est concludere. 

CONCLUSIO. Nihil magis dubium quam tempestas crastina. De 
qua si paululum locutus eris, vicinis placebis. Quod si sermonem de 
hac re extenderis, sapientiam amittes. 


ARS L I R I C A 


(rythme iambique) 

Pour joindre jusqua fusion 
La voix de Vhomme et la lyre 
Accepte les regles de Vart 
Exerce-toi au renoncement. 

Vabsense du DO principal 
En supprimant pour Voreille 
Tout fondement de musique 
Adresse les mots a Vesprit. 

Etrange triton dissonnant 
Que fail le SI heurtant le FA 
Ajoute-lui pour temperer 
Leur tierce RE et fais-les sonner 

Soupese chaque syllabe 
Et donne-lui Vecartement 
Qui absorbe sa vibration 
Sauf lorsque vient enfin le point. 

Repose-toi par quatre fois 
D’abord le SI le FA et le RE 
Selon le hasard musical 
Enfin le point d'emotion. 


(dimeter iambicus) 

Ad fusionem aptissimam 
Vocis meae et tuae lyrae 
Hujus tene artis regulas 
Nec abnegationem odi. 

Omissio C principis 
Longe auferendo ab auribus 
Omnem basem pro musica 
Sic verba menti dirigit. 

Quam tritonus mire sonat 
Ex B atque F offendentibus. 
Addas eis ut temperes 
D tertium. Qui tres sonent. 

Appende quamque syllaban 
Et dona eam distantiae 
Qua pereat vibratio 
Nisi venit tandem quies. 

Quater quiesce per stropham.. 
Prius, B, F, D in ordine 
Desiderantis musicae 
Tandem sonus motus tui. 

Sur SOL triomphe. Plains le RE 
Interroge en MI. Avec le FA 
Soutiens Vespoir. Le SI, le LA 
Ne fourniront que du recit. 

Mesure sur les mots le temps 
De chaque note et librement 
Le texte guidera le chant. 

Oh! irregulariti de 1'art. 

• « 


Super G vince. Interroga 
Per E. Geme in D. Spem tuam 
In F cane. At B, a porrigent 
Narrationem immobilem. 

Vox metiatur temporis 
Spatium notarum et liberum 
Dabit. ducatum cantico. 

Oh! irregularia artium. 


PRO ANGELUS IN TEMPORE PASCHALI 


Cum campanae multis in locis electrice moventur, nec program¬ 
ma electricum ad brevitatem illius REGINA CAELI accommodatur, 
orationem Marianam pro tempore Paschali composuimus in eadem 
forma ac longitudine quam illud ANGELVS. 

Dum Joannes sepulchro currit, alleluia, 

Mater domi sperabat, alleluia. 

Ave, Maria... 

Non vidisti, sed credidisti, alleluia, 

Regina caeli laetare, alleluia. 

Ave, Maria... 

Nam quem meruisti portare, alleluia, 

Resurrexit sicut dixit, alleluia, 

, Ave, Maria... 

Ora pro nobis Filium tuum, alleluia, 

Deum de Deo, per te Virgo, incarnatum, alleluia. 


Oremus 

Deus qui per resurrectionem Filii tui Domini nostri Jesu Christi 
mundum laetificare dignatus es, praesta, quaesumus, ut, per ejus 
Genetricem Virginem Mariam, perpetuae capiamus gaudia vitae. 
Per eundem Christum Dominum nostrum. Arnen. 


Dionysius Lepoutre 

Duriaci, prope Ambianum in Gallia 

Kumanjecki, K. F. — .17. Tullius 
Cicero, Fasc. 3, Dc oratore. Ed. 
B. G. Teubner, Leipzig, 1969. 
Pag. XI.-412. 41’50 M. 

Bibliotheca scriptorum graecorum 
et romanorum Teulmeriana, de litte¬ 
ris classicis bene merita, novo volu¬ 
mine augetur. Quod volumen praefa¬ 
tione initur (p. V-XXIV), qua cimus. 
Prof. K. F. Kumaniecki de codicibus 
dialogi Tulliani, cui index “De ora¬ 
tore”, disertissime agit; quo facto, 
conspectus sequitur librorum seu 
editiones quae in apparatu critico 
memorantur (p. XXY-XXVI); me¬ 
moratur quoque qui de codicibus 
scripserunt (p. XXVI-XXVII). Dis¬ 
putationum notitia perhibetur, quibus 
loci dialogi critice tractantur, prout 
in inferiore apparatus critici parte 
apparent (p. XXVUI-XXXIII). Dis¬ 
putationes etiam memorantur ad 
compositionem dialogi, ejus fontes, 
artem rhetoricam, jus civile aliaque 
similia illustranda spectantes (p. 
XXXIII-XXXV1II). Sigla codicum. 
Sigla veterum editionum, Sigla quo- 
rundam saepius operum laudatorum 
(p. XXXVIII-XL). 

Deinde textus latinus accuratissi¬ 
me typis mandatus apparet apparatu 
critico instructus (p. 1-362). Denique 
Index nominum (p. 363-375), Index 
verborum notabilium maxime ad 
rhetoricam artem pertinentium (p. 
376-412). 

Gemoll, W. - Peters, J. — Xeno¬ 
phontis institutio Cyri. Lipsiae in 
aedibus B. G. Teubneri, 1968. 
Pag. XXI11-471. 

Quam Xenophontis institutionem 


Cyri W. Gemoll ediderat, hujus de- 
nuo eorrectiorem editionem in aedi¬ 
bus B. G. Teubneri J. Peters impri¬ 
mendam curavit. 

Praefatione Guilel. Gemoll finita 
(p. IV-VIII), nova insequitur prae¬ 
fatio editionis correctioris, a J. Peters 
conscripta, novis de codicibus cogni¬ 
tionibus adhibitis papyrisque post 
priorem editionem a. 1912 ad textum 
emendandum utilissimis recenter in¬ 
ventis (p. IX-X). Conspectus libro¬ 
rum seu editiones (p. XI) et Com¬ 
mentationes (p. XII-XV) memoran¬ 
tur. Manu quasi ducuntur legentes 
summariis quae librorum VIII ad 
meliorem Xenophontis comprehensio¬ 
nem dantur (p. XVI-XX1II). Textus 
graecus apparatu critico illustratus 
pag. 1-453 occupat; volumen finitur 
indice nominum non nullisque adden¬ 
dis et corrigendis ad textum et ad 
apparatum criticum spectantibus. 

Qui legerint nihil nobis est dubii 
quin magnum fructum ex volumine 
in aedibus Teubnerianis nuper edito 
percepturi sint. 

Canfora, L. — Per la cronologia di 

Denwstcne. Ed. Adriatica Editri- 
ce, Bari, 1968. Pag. 121. L. 2000. 

Quaestionem aggreditur auctor de 
comparatione orationis “Quartae Phi¬ 
lippicae” cum “De Chersoneso”. 
Quae tamen Demosthenis orationes 
anno 341 a. Ch. ascribuntur. L. Can¬ 
fora opinionem sequitur Quartam 
Philippicam non veram esse oratio¬ 
nem sed q nendam quasi centonem lo¬ 
corum seu fragmentorum quae pluri¬ 
bus annis adseribuntur. 

Hac via procedit auctor: La “Quar¬ 
ta Filippica”: un’orazione? (p. 7), 

Complementi (1-13) (p. 39), Storia di 
“Sui Chersoneso” (p. 59), Comple¬ 
menti (14-17) (p. 89), Indizi sulla 
data dei processo per la corona (p. 
101), Indice analitico essenziale (p 
117). 

> 

D'Agostino, V. — M. Tullio Cice¬ 
rone, Laelius de amicitia, Societa 
Editrice Internazionale, Torino, 
1969. Pag. 172. L. 100. 

Cum nostris temporibus sive a ju¬ 
venibus sive ab aetate provectis adeo 
colatur amicitia ejusque apud homines 
significatio, oportune Ciceronianus li¬ 
ber “Laelius” ad nos pervenit a cimo, 
latinitatis cultore amicoque nostro, 
Prof. V. D’Agostino, pro scholis edi¬ 
tus. 

In operis introductione (p. 5-34) 
scitissime, ut solet, agit auctor: 1. De 
aetate qua liber scriptus est. 2. De 
simulato tempore quo dialogus habi¬ 
tus est. 3. Quae in opusculo conti¬ 
neantur. 4. Amicitiae significatio sen¬ 
susque apud antiquos. 5. Quam opi¬ 
nionem de amicitia habuerint romani. 
6. Ouae fuerit morum conscientia 
temporibus Ciceronianis. 7. Quam op¬ 
portunum de amicitia agere. 8. Libri 
“de amicitia” fontes. 9. Cuinam dia¬ 
logus destinetur. 10. Laelius. 11. Sci¬ 
pio Aemilianus. 12. Scaevola augur. 
13. Fannius. 14. De dialogice rei trac¬ 
tandae ratione. 15. De opusculi de¬ 
fectibus ac laudibus. 16. Quanti nos- 
tra aetate “Laelius” aestimetur. 17. 
De operis codicibus. 

Quibus tractatis, textus latinus in- 
sequitur (p. 27-172), quem auctor in 
partes seu capita dispertitur, prou* 
Ciceronis cogitatio decurrit commen¬ 
tariisque illustrat —duplici columna 
distributis— ut qui legerit rem me¬ 
lius comprehendat. In notulis erudi¬ 
tio, scientia grammatica, historia cet. 


elucent; quo liber Prof. V. D’Agos- 
tino omni ex parte omnibus commen¬ 
datur. 

Institutum Romanis Studiis Pro¬ 
vehendis. — Acta omnium gen¬ 
tium ac nationum conventus latinis 
litteris linguae que fovendis. Istitu- 
to di Studi Romani, Roma, 1968. 
Pag. 463. 

Institutum Romanis Studiis prove¬ 
hendis Acta Conventus Romae de la¬ 
tinis lingua sermoneque a die XIV 
ad diem XVIII m. aprilis a. 
MDCCGCLXVI habiti, ad Palaestrae 
Latinae sedem misit eo tamen consi¬ 
lio ut lectoribus nostris nuntium no¬ 
titiamque aliquam praeberemus. Quod 
libentissime facimus. 

Primis paginis quibus memorantur 
nomina eorum qui sive Conventui in¬ 
terfuerunt sive ei sunt moderati di¬ 
catis (p. 9-34), praecipua voluminis 
pars disputationibus quae illis diebus 
habitae sunt, destinatur; quarum prae¬ 
cipuas tantum memoremus oportet: 
E. Paratore, I problemi dei latino 
in ordine alia fisionomia della civilta 
moderna; R. Scii illinc», Quas ratio¬ 
nes ad latinam linguam docendam hu¬ 
jus aetatis gentes in usu habeant po- 
tioresque ducant, praesertim Franco- 
galli; J. Jimene/. Delgado, C. M. F.. 
De cultu latinae linguae apud Hispa¬ 
nos; C. Kumanikcki, De eis quae in¬ 
tra hos sexaginta quinque nostri sae¬ 
culi annos de literis latinis scripta 
sunt: G. Denoto, Gli studi di critica 
linguistica nel secolo XX; V. Pala- 
dini. Quomodo latinae linguae divul- 

7 /V o 

gandae ii fo\erint qui his septuagin¬ 
ta annis opera sua latine conscripse¬ 
runt; Card. A. Baoci, Quatenus pos¬ 
sint hujus temporis inventa et exco¬ 
gitata latine significari; J. M. Mtr, 
Qua ratione in latinum convertendae 
sunt voces technicae et quae ad dis- 

ciplinarum studia spectant; J. Kabrt, 
De studiis terminologiae latinae in 
Facultate Medica Universitatis 1 Va¬ 
gensis; R. Busa, De lexico electroni¬ 
co latino. 

(Juae omnia aliaque memoratu dig¬ 
na valida exstant argumenta quan¬ 
tum ad litteras latinas fovendas con¬ 
tulerit Conventus Romae habitus. 

Bogaekt, R. — Banques et banquiers 
dans las cites grecques. Ed. A. \V. 
Sijthoff, Leyde, 1968. Pag. 453. 
FI. 57'50. 

R. Bogaert hoc opere instituta ar¬ 
gentaria investigat in urbibus graecis, 
Aegyptiis exceptis, a saeculo VI ante 
Christum natum usque ad initium 
saeculi III p. Chr. 

Auctor tres et quinquaginta urbes 
ante oculos habens, negotia describit 
argentaria in templis, apud argenta¬ 
rios sive publicos sive privatos cet., 
fontibus in primis litterariis innixus 
atque litteris recentioribus. Altera 
pars voluminis continet summam 
quandam trium generum tabernarum 
argentariarum quae apud graecos in 
usu erant: templa, quae proprius ar¬ 
gentariae tabernae sacrae vocabantur, 
argentaria privata et argentaria pu¬ 
blica. 

Opus cui index “Banques et ban¬ 
quiers dans les cites grecques” est, 
multum aestimamus contulisse ad his¬ 
toriam universam oeconomicam Grae¬ 
ciae describendam. 

Perflu, L. — Storia della letteraiu - 
ra latina ad uso delle Scuole Medie 
Superiori. Ed. Paravia, Torino, 
1969. Pag. 416. Lire 2100. 

L. Perelli, Prof. in Universitate 
Taurinorum, pulchrum utilemque edi¬ 
dit librum ad historiam litterarum la- 
tinarum describendam pro alumnis 
Scholarum Mediarum Superiorum. 


In tres partes auctor volumen disper¬ 
titur, quarum in prima parte “ DaJle 
origini alia fine dei secolo II a. C”. 
agit de originibus, de litterarum lati- 
narum ortu, de progressu litterarum 
popularium usque ad doctas optima¬ 
tium litteras, cet. In secunda parte: 
“ L’ etd di Cesare e di Augusto ” aetas 
Caesaris primum, deinde Augusti 
aetas tractantur. Tertia pars aetati 
imperiali (“LVfd imperiale ”) dicatur, 
ulii haec argumenta attinguntur: Lit¬ 
terae a Tiberio ad Claudium; litterae 
renascentes Nerone imperante; litte¬ 
rae sub Flaviis, Nerva, Trajano, An- 
toninis; discrimen saec. III et initium 
litterarum latinarum Christianarum; 
renascuntur litterae paganae saec. IV ; 
litterae Christianae a saec. IV ad 
saec. V. 

In fine operis summatim historia 
litterarum latinarum exponitur quo 
fit ut alumni aptius faciliusque rem 
teneant atque recordentur. 

Langlotz, E. - Hirmer, M. — 

Uarte della Magna Grecia. Ed. 

L’Erma di Bretschneider, Roma, 
1968. Pag. 323. 

Prof. E. I^anglotz, peritissimus in 
antiquitate graeca archaeologus, qui 
quinquaginta annos et amplius in in¬ 
vestigando impendit, Magnam Grae¬ 
ciam ejusque colonias graecas osten¬ 
dit ditissimas antiquitatis monumen¬ 
tis ad archaeologiam graecam cognos¬ 
cendam. Clarissimae illae urbes Paes¬ 
tum, Regium, Agrigentum, Tarentum, 
Syracusae earumque reliquiae quae in 
museis exstant, in opere Prof. Latv 
glotz nova quasi vita resurgunt ante 
machinam photographicam Prof. M. 
Hirmer qui pulcherrimas imagines lu¬ 
cis colorumque ope effinxit. 

En tibi totius operis index: Prefa- 
zione fp. 7), Introduzione (9), Colo- 
nie grechc fp. 9), Magna Grecia (p. 

11), L’arte della Magna Grecia (p. 
16), Problemi stilistici (p. 23), Archi- 
tettura (p. 24), Pittura (p. 27), Coro- 
plastica (p. 32), Scultura in bronzo 
(p. 36), Scultura in marino (p. 40), 
Scultura in calcare (p. 44), Monete 
(p. 46), Evoluzione formale della scul¬ 
tura in Magna Grecia (p. 48), Note 
alNntroduzione (p. 73). Descrizione 
delle opere riprodotte (p. 247), Ag- 
giunte alie descrizione delle tavole 
(p. 315), Indice delle opere riprodot¬ 
te per localita e musei (p. 320). 

Monumentum sane aere perennius 
Prof. E. Langlotz et M. Hirmer exe¬ 
gerunt hoc maximi momenti opere, 
quod praeterire nequeunt qui Mag¬ 
nam Graeciam e jusque monumenta 
archaeologica graeca desiderant per¬ 
lustrare. 

Thevenot, E. — Divinites et sanc- 

tuaires de la Gaule. Ed. Fayard, 
1968, Paris. Pag. 245. 

Antiquorum Gallorum religionem 
cognoscere maximopere interest, cum 
praecipua Galliae veteris significatio 
atque expressio videatur religio. Si 
textuum litterariorum inopia est at¬ 
que penuria, abundantissimam mate¬ 
riam suppetet archaeologia. Qua 
cimus. Prof. E. Thevenot innixus in¬ 
vestigavit antiquorum Galliae incola¬ 
rum religionem cultusque, qui quasi 
primigenium substratum testificaren¬ 
tur; nam, si auctor romanorum deos 
recordatur, id eo facit consilio ut ali¬ 
qua congruentia inter deum gallicum 
et deum romanum inveniatur, cum ro¬ 
manorum Galliae occupatio minime 
cultum gallicum et religionem penitus 
everterit. Quam plurima, quae memo¬ 
rentur, digna hoc volumine continen¬ 
tur: documentorum testimoniorumque 
soliditas, perspicuitas in exponendo, 
eruditio magna aliaque peritissimi in¬ 
vestigatoris propria. 


Quo fit ut liber —quamvis ratio¬ 
ne scienti fica conscriptus— ad omnis 
generis legentes facile accedat, qui ju¬ 
cundissime hoc ultimo E. Thevenot 
opere afficientur. 

i 

MacDoxki.l, A. A. — Grammatica 
sanscrita elementare. Casa Editric.c 
Prof. Riccardo Patron, Bologna, 
1968. Pag. 364. 

Qui linguam sanscritam cognoscere 
velint, ad hoc opus legendum ultro 
invitamus. Maximo eis erit adjumen¬ 
to hic liber a cimo, viro A. A. Mac- 
donell exaratus et in linguam italicam 
conversus a Prof. J. Bechis Universi¬ 
tatis Messanensis. In qua interpreta¬ 
tione exaranda magna fuit cura et ob¬ 
servantia textus primigenii. Primum 
opus initium sumit introductione seu 
brevi grammaticae sanscritae historia 
( p. XI-XXII). Deinde septem capita 
ordine decurrunt: L’Alfabeto (p. 1), 
Conbinazione eufonica, Saxdhi (p. 
13), Declinazione (p. 35), Coniuga- 
zione (p. 85), Parole indeclinabili (p. 
139), Formazione dei terni nominali e 
composti (p. 155), Lineamenti di sin- 
tassi (p. 175). Denique appendices: 
Elencho di verbi (p. 211), Metrica dei 
sanscrito classico (p. 239), Principali 
caratteristiche della grammatica vedi- 
ca (p. 245). Indice generale (p. 353). 

Hantox, A. - Preaux, L. — Tiro¬ 
num liber. Maison d’Editions Ad. 
Wesmael-Charlier, Namur, 1968. 
Pag. 264. 

Tironum liber, qui alio indice “Li¬ 
ber manuales unus pro tironibus” sub¬ 
auditur, est cursus linguae latinae ad 
tenorem Ministerii Educationis Na- 
tionalis francogallici exaratus. Haec 
est novae methodi ratio: primum 
textus latinus, ubi vita cottidiana ro¬ 
manorum, religio, instituta ceteraque 



Bibliographia 


91 


'describuntur per puerum puellamque 
Hadriano imperante. 

Hi textus latini ad notiones et 
regulas grammaticas f undamentum 
praebent juxta frequentiorem usus 
indicem. Quod ad vocabularium spec- 
tat, Prof. Hanton et Preaux maxime 
curarunt a lexico M. Mathy non de¬ 
cedere, ut alumni pedetemptim sed 
tuto praecipua vocabula latina perdis¬ 
cant ad scriptores intellegendos. Quam 
plurima quoque exercitia auctores 
alumnis proponunt: versiones, thema¬ 
ta, substitutiones, analysim, colloquia, 
exercitia cursiva et exercitia quae ma¬ 
jorem mentis cogitationem expostu¬ 
lant. Plurimae imagines luce expres¬ 
sae atque depictae maximo erunt ad¬ 
jumento alumnis ad vitam romanam 
ejusque instituta intellegenda. In fine 
libri elementa grammatica inveniun¬ 
tur praecipua ordine usitato disposita, 
quo facilius alumni ea reperire atque 
repetere possint. 

(JTUSSANG, A. - CrEORGE, R. — Styfl- 

taxe dc 5v. Ed. Classiques Ha- 

chette. 

Propositum in primis paedagogicum 
auctor hujus opusculi habuit: alum¬ 
nos facere certiores de muneribus et 
usibus quibus in svntaxi graeca fun¬ 
gitur particula av. Quam ob rem Prof. 
A. Chassang et R. George quam plu¬ 
rimas talis particulae difficultates ut 
expediant, hanc brevem sed utilem 
tractationem alumnis destinant hac 
ratione ac via: Propositiones indepen- 
dentes cum particula fiv (in optativo 
et indicativo); propositiones adjunc¬ 
tae seu dependentes cum 5v. Regulae 
grammaticae exemplis scriptorum 
graecorum innituntur, quo facilius 
alumni rem intellegant. Opusculum 
pro scholis sermonis graeci cum dis¬ 
cipulis tum magistris utilissimum. 


Weinrich, H. — Estriictura y f un¬ 
ciori dc los tiempos en el Icnguaje . 
Ed. Gredos, Madrid, 1968. Pagi¬ 
na 429. 

Jam inde a primis, qui eam tradi¬ 
derunt, grammatica quam plurimis 
variisque obnoxia fuit explicationibus. 
Quae magis minusve cohaerentes vi¬ 
sae sunt. Haec in re grammatica con¬ 
gruentia re vera tam difficilis in ope¬ 
re U. Weinrich animos nostros in se 
convertit. Novis in re grammatica ra¬ 
tionibus studens auctor negare audet 
categorias seu classes temporis verba¬ 
lis quatenus cum tempore chronologi- 
co congruit, nam H. Weinrich cate¬ 
gorias veteres atque usitatas tempo 
ris, modi, adspectus parvi pendit, 
cum ipse contra per harum categoria¬ 
rum negationem ad omnino novam 
rationem in tractando sermone perve¬ 
nit : tempera scilicet distinguens ad 
commentandum et tempora ad narran¬ 
dum. 

Ouae tamen nullam haberent auc- 
toritatem, nisi H. Weinrich mira 
congruentia ac rationibus ea corrobo¬ 
raret, quam plurima testimonia et 
exempla scriptorum adhibens. 

Omne tulit quoque punctum, cum 
praeterquam novam scientificamque 
rationem in explicandis temporibus 
assecutus est, amoenissimus —quod 
raro fieri solet— in argumento gram¬ 
matico tractando evaserit. 

Mounin, G. — Historia de la Lin- 
(juistica desde los origenes al si¬ 
glo XX. Ed. Biblioteca Romanica 
Hispanica. Gredos. Madrid, 1968. 
Pag. 235. 

Jam diu vehementer desiderabatur 
historia quaedam scientiae linguarum, 
recentior, ut ita dicam, nam opus 
Tliomsen fere septuaginta abhinc an¬ 
nis obsolefiebat. Ideo Prof. G. Mou- 

nin hanc explevit lacunam investigans 
ratione ac via plane hodierna quid¬ 
quid in dicionem linguisticam jam 
inde a longinqua antiquitate collatum 
est. Non nullis de sermone praehisto- 
rico notionibus factis, aegyptios, su- 
rnerios, acadios, veteres sinenses, in- 
dos, phoenices, hebraeos, graecos, ro- 
manos primo operis capite lustrat. 

Alterum caput Medio Aevo desti¬ 
natur ; tertium caput recentioribus 
temporibus a saeculo XV usque ad 
XVIII; quartum caput doctrinae lin- 
guisticae saec. XIX; ultimmo capite 
maxime in re exempla saec. XX 
—Saussure et Whitney— summatim 
adumbrantur. Hoc opere praecipuae 
rationes explicationesque processus 
linguistici continentur atque ponde¬ 
rantur. Unmquodque caput abundanti 
bibliographia illustratur. Paucis ver¬ 
bis ; opus valde utile aestimandum iis 
praesertim qui ad hanc miram lin- 
guisticae dicionem ingrediendam sese 
conferre velint. 

Bowra, C. M. — Introduccion a la 

literatura griega. Ediciones Guada- 

rrama, Madrid, 1968. Pag. 411. 

i 

Prof. C. M. Bowra scholasticos 
Universitatum eosque praesertim, qui 
cognitionem nancisci volunt magnitu¬ 
dinis litterarum graecarum, hoc ope¬ 
re alloquitur; rei tamen peritus inve¬ 
niet quoque quam plurima nova atque 
utilia. 

Liber non est proprie introductio 
stricto sensu sumpta, sed praecipua¬ 
rum linearum in litteris graecis adum¬ 
bratio : prooemium et decem capita, 
ubi de carminibus epicis, de hymnis 
homericis, de Hesiodo et primaevis 
poetis lyricis, de poesi melica, de tra¬ 
goedia, de mytho ac scientia, de co¬ 
moedia tanquam medicina, de philo¬ 
sophia, de arte oratoria, ceterisque 


maximi momenti argumentis eruditis¬ 
sime agitur. 

Maxima auctoris in rebus helenicis 
eruditio universos ei campos cum his¬ 
toriae tum litterarum peragrandi po¬ 
testatem facit, ita ut lector non tan¬ 
tum scienti ficis rationibus sed etiam 
dicendi amoenitate sensuque artistico- 
in re exponenda vehementer delecte¬ 
tur. 

Vian, I'. — Quintus de Smyrne, La 
sitite d'Homire, tome III, livres 
X-Xiy. Ed. Les Belles Lettres, 
Paris, 1969. Pag. 278. 

Hoc volumine quo bibliotheca, cui 
index "Les Belles Lettres", locuple¬ 
tatur, libri X-XIV operis Quincti 
Smyrnaei continentur; textum grae- 
cum curavit atque in gallicum sermo¬ 
nem convertit F. Vian, cimus, in Uni¬ 
versitate Lutetiae Parisiorum Profes¬ 
sor. 

Praeter francogallicam interpreta¬ 
tionem, quae nobis castigata videtur» 
unicuique libro ponderosa argumenti 
notitia praeit, textus apparatu critico 
instruitur notulisque illustratur. Si vis» 
en tibi quinque librorum index: Li- 
vre X : La mort de Paris (p. 1). Li - 
bre XI : Les exploits d’Enee (p. 37) 
Lime XII: Le cheval de Troie (p. 
69). Lime XIII: Le sac de Troie 
(p. 115). Lime XII T : Le retour des 
Acheens (p. 153). Volumen explicit 
annotationibus additiciis ad omnes li¬ 
bros (p. 206) et indice nominum (p. 
237-278). 

Aujac, G. - Lasskkke, F. — Stra- 
bon. Gcographic , tome /, Ire, par¬ 
de. Pag. XCVII-222; tome II, 2c. 
parde. Pag. 197. Ed. “Les Belles 
Letteres”, Paris. 1969. 

Primum volumen, quod communi 
opera est exaratum, scitissimam of- 

fert introductionem a G. Aujac et a 

F. Lasserre conscriptam primumque 
Strabonis librum gallice a G. Aujac 
conversum. Uterque Professor opus 
perfectum absolutumque obtinuerunt. 

Quod ad introductionem spectat, 
haec notanda lectoribus significamus: 
J. De Strabonis vita (p. Vil-XXlII): 
nobili familia natus; quae fuerit 
graecoruin cultura et studia; Augusti 
aequalis; Strabo, philosophia Stoico¬ 
rum imbutus. II. Strabonis opus 
(p. XXIV-XLV11): quid sibi propo¬ 
suerit in exaranda Geographia; ubi 
et quando conscripserit opus; Stra¬ 
bonis itinera et fontes; quae in Geo¬ 
graphia contineantur. Ili. De Strabo - 
nis textu (p. XLVII1-LXXXI): de 
codicibus ejusque fortuna usque ad 
archetypum manu scriptorum medii 
aevi, de archetypo, de manu scriptis 
medii aevi. IV. De hujus editionis 
indole (p. LXXXII-XCVII): plures 
quaestiones de lingua, de dicendi ge¬ 
nere, de rebus geographicis histori- 
cisque, de editoris munere et officio, 
de archetypo iterum instaurando, de 
textu corrigendo atque emendando 
ceteri sque. 

Postea |>er ampla ac diserta inse¬ 
quitur notitia duorum primorum li¬ 
brorum Strabonis, ubi de “Prolego- 
menis” agitur, de auctore, de geogra¬ 
phia temporibus Strabonis, de “Pro- 
legomenorum” fontibus, bibliogra* 
phia cet. 

A pagina 63 usque ad 175 duplici 
columna decurrit textus Strabonis ty¬ 
pis graecis mandatus brevique appara¬ 
tu critico instructus et vernacule a 

G. Aujac conversus. 

Alterum volumen librum secundum 
Strabonis continet, cujus interpres 
etiam Prof. G. Aujac exstat. Utrum¬ 
que volumen finiuntur annotationibus 
additiciis, quibus adjicitur in secun¬ 
do volumine lexicon verborum tech¬ 


nicorum, non nullaeque chartae geo¬ 
graphicae. 

Romaniello, G. — “7/ dialogus de 
aratoribus” nella definitiva soluzio- 
ne della “Vexata quaestio”. Edi- 
trice Ciranna, Roma, 1968. Pag. 77. 

Qui alternas vices historiae philo- 
logicae ‘‘Dialogi de oratoribus” cog¬ 
noscat, facile meminisse licet quot 
argumenta eaque “certissima ac pro¬ 
batissima” coacervata sint sive ad ne¬ 
gandum sive ad adscribendum opuscu¬ 
lum stirpi tacitianae. Hujus investi¬ 
gationis auctor, J. Romaniello, de¬ 
fendere contendit quam vanum sit ar¬ 
gumenta inquirere absoluta quibus 
demonstrari possit nullam partem in 
Dialogo Tacitum habuisse. At ipse 
contra, postquam opiniones de manu 
scriptis traditas ope archetypi in Mo¬ 
nasterio Hersfeldensi inventi retrac¬ 
tavit, aestimavit unum Tacitum “Dia¬ 
logi de oratibus” scriptorem fuisse. 

Gil, L. — Therapeia . La medicina 
popular en el mundo clasico. Iui. 
Guadarrama, Madrid, 1969. Pagi¬ 
nas 558. 

Qui hujus voluminis momentum 
auctoritatemque perspectam habere 
cupiat, legat, quaeso, verba illa qui¬ 
bus cimus, medicus et humanarum 
litterarum cultor, Petrus Lain En- 
tralgo, prooemium absolvit: “Cum 
plane, quae nunc dicam, sciam, asse¬ 
rere ipse audeo de argumento ab auc¬ 
tore tractato nihil aliud esse in uni¬ 
versa bibliographia, quod huic operi 
comparari possit”. 

Etenim opus omni laude dignissi¬ 
mum exaravit Prof. L. Gil, Philolo¬ 
giae graecae in Universitate Matri- 
tensi Professor. Densissimae illae 558 
paginae eruditione et scientia medica 
classicaeque antiquitatis cognitione 

refertae id probant. Aliquam operis 
notitiam indicem sequentes lectoribus 
praebeamus. Prima pars: Morbus, so¬ 
cietas, homo. Secunda pars : Medici, 
“iatromanteis”, “divini”. Pars tertia: 
Morbus ejusque sanatio in mytholo- 
gia graeca. Quarta pars: De contagio¬ 
ne. Quinta pars: Ars medicina et me¬ 
dicamentaria epodica. Sexta pars: 
Morinis seu daemonum possesio. 
Pars septima: Ars medicina ad mor¬ 
bos depellendos. Octava pars: Sacra 
Asclepii medicina. Pars nona: “Iatro- 
mathematica” seu medicina astrolo- 
gica. Index veterum scriptorum, in¬ 
dex rerum nominumque, index ima¬ 
ginum luce expressarum utilissimum 
reddunt volumen. 


Allard, J. - Renaud, J. — Auteurs 
latins. Classe de quatrieme. Ha- 
chette, Paris, 1968. 

Et magistri et alumni magni ha¬ 
bebunt opus Prof. J. Allard et J. 
Renaud, quo excerpta ex optimis 
scriptoribus latinis pro scholis rede¬ 
gerunt. Non nulla “De viris illustri¬ 
bus urbis Romae” a Lhomond scrip¬ 
ta, non nulla quoque Ciceronis, Cae¬ 
saris, Ovidii, Petronii, Martialis, Q. 
Curtii. 

Alumni in primis francogallici, 
quibus praesertim opus destinatur, 
magnopere gaudebunt cum Caesarem 
exercitus romani ducem cum fortis¬ 
simis militibus ducibusque gallis 
proeliantem videant utriusque exerci¬ 
tus cum romani tum galli virtutes de- 
mirentur. 

Acnes, L. — Cicerone, Pro Archia. 
lid. Para via, Torino, 1969. Pag. 
57. Lire 800. 

Prof. I.eopoldus Agnes opusculum 
alumnis praebet quo manu ducantur 
in pulcherrimam Ciceronis pro Archia 


orationem ingrediendam. Primum ob¬ 
viam legenti venit introductio, ubi 
scitissime agitur de Archia poeta ejus¬ 
que quaestione judiciali. Deinde ora¬ 
tionis textus insequitur notulis de re 
grammatica, historica, stilistica, cet. 
illustratus. Denique non nullae pagi¬ 
nae selectae ad majorem argumenti 
comprehensionem alumnis legendae 
praebentur a peritissimis viris con¬ 
scriptae : de aetate hellenistica (A. 
Rostagni), de epigrammate (M. I’o- 
letto), de poetis alexandrinis poetis¬ 
que qui “novi” vocantur (A. Rostag¬ 
ni), de Lucullo (Plutarcus), de Cice¬ 
rone et Pompeio (M. Maffii). 

Tilmont, J. - De Roeck, M. — Atlas 

classique. Maison d’Editions Ad. 

Wesmael-Charlier, S. A., Namur,. 
1968. 

Prof. J. Tilmont et M. De Roeck 
opus, cui est index “Atlas classique”,, 
pro scholis confecerunt ad geogra¬ 
phiam ediscendam. 

Non nullis imaginibus de hemis¬ 
phaerii caelestis situ, geographiae ma¬ 
thematicae atque cosmographiae ex¬ 
positis, auctores agunt de terrae fi¬ 
gura, de caeli natura atque statu, de 
virentibus terrae locis, de hominum 
per orbem distributione, de ethnogra- 
phia, de cerealibus ac fodinis, de geo¬ 
graphia oeconomica; postea Europam 
describendam aggrediuntur et dum. 
aliquas tantum laminas reliquis natio¬ 
nibus europaeis, Belgio tamen aucto¬ 
res viginti quinque tribuunt, ubi fuse 
plures omne genus adspectus geogra¬ 
phici Belgii prostant, utpote alumnis 
praesertim belgis opere destinato. Re¬ 
liquae orbis nationes geographice 
describuntur. ()pus indice nominum 
locorumque utilius redditur; qui index 
post centum viginti octo laminas co¬ 
loribus congruentibus illustratas ap¬ 
paret. 

Lakskn. I. A. O. — Greek l : ederat 
States. Their Jnstitutions and liis- 
torv. lid. Clarcndon Press, Oxford, 
1968. Vae. XXVIIT-535. 90s net. 

O 

J. A. (). Larsen hoc maximi mo¬ 
menti opere regimen atque instituta 
civitatum Graeciae foederatarum des¬ 
cribere, quantum contulerint ad com¬ 
mercium humanum singulae civitates 
quibusque simultatibus inter se affec¬ 
tae sint significare contendit. In 
prooemio de civitatis foederatae na¬ 
tura agitur. Postea res cujusque civi¬ 
tatis peculiares describuntur docu¬ 
mentis historicis illustratae. Legenti 
opus evidens erit quantum contende¬ 
rit auctor praeterire res ex historia 
graeca jam cognitas, iis duntaxat re¬ 
bus studens quae saepe ignorantur vel 
minus notae videntur. Ultimo operis 
capite, cui index est “The federal sta- 
bes between Macedonia and Rome”, 
Prof. Larsen de amplificando impe¬ 
rio romano quoque fuse accurateque 
agit. Quam maximae auctori haben¬ 
dae gratiae sunt propter selectam bi- 
bliographiam, per amplum indicem 
universum, vocabulorum technicorum 
explicationem fontiumque litterario¬ 
rum atque historicorum luculentissi¬ 
mam mentionem. 

Morris, S. — A programmed latin 
course, Part 2. Ed. Methuen, Lon- 
don, 1968. Pag. 304. Price: 30s 
net. 

In hac grammaticae latinae parte 
secunda elementorum syntacticorum 
fundamenta jacit Prof. S. Morris et 
unoquoque capite brevi textu latino et 
vocabulorum indice innixus seriem 
interrogationum proponit et locutio¬ 
nes truncas seu imperfectas alumnis 
perficiendas, qui vera aut errata sua 
responsa comprobare poterunt partem 
paginae dextram consulendo. Exerci¬ 
tiis perfectis, praecipua fragmenti 


grammatica accurate explorantur et 
in extremo capite et lexicon et gram¬ 
maticae regulae sedule repetuntur. 

Hanc novam Prof. S. Morris viam 
ac rationem tradendi linguam latinam 
valde alumnos excitantem aestimamus 
atque probamus; imagines depictae 
quae in opere prostant festivo sale 
conspersae (“omne tulit punctum qui 
miscuit utile dulci”) pueris in deli¬ 
ciis erunt. 

Magnan, J. M. — Coctam. Les ecri- 

vants devant Dieu. Ed. Desclee de 
Brouwer, Bruges, 1969. Pag. 187. 

66 fr. 

Hac collectione officina libraria in¬ 
tendit quam accuratissime describere 
per scripta eorumque vitam, quo mo¬ 
do sese clarissimi scriptores habue¬ 
rint erga Deum religionemque. M. M. 
Magnan, J. Cocteau vita fragmentis 
ex operibus ipsius excerptis descrip¬ 
ta, viam spiritualem reficit: ex cons¬ 
cientia —quam habet poeta— sibi 
solvendum esse pretium operis quod 
perfecit, J. Cocteau in persuassionem 
venit hujus modi opus minime a se 
tantummodo oriri sed “aliquem” ad¬ 
esse qui operi certe ad flet. En vetus 
inspirationis quaestio, quae apud J. 
Cocteau raram induit vestem “ange¬ 
li” illius seu nuntii ab “aliquo” mis¬ 
si. Quisnam tamen mittit? Et J. Coc¬ 
teau diu varia responsa temptavit: 
primum religionis Christianae J. Ma- 
ritain duce, Max Jacob adjuvante. 
Sed dogmatibus Christianis nimis 
—ita ipse sentiebat— coangustatus 
impeditus est ne ad veram conversio¬ 
nem accederet. Tunc ad veteres con¬ 
fugit mythologias, ad cabbalisticas 
doctrinas, ad privatam quandam reli¬ 
gionem, ad cultum cujusdam “Domi¬ 
ni” ignoti cujus appellationem imo 
percipit corde postumisque operibus 
sive scriptis sive picturis repetit, illis 

vel diebus quibus aediculas sacras 
pulcherrimis imaginibus pictis deco¬ 
rabat... 

Babin, P. — Amistad. Edit. Maro- 
va, Madrid, 1968. Pag. 141 y 55. 

Babin, P. — Puresa. Edit. Marova, 
Madrid, 1968. Pag. 160 y 65. 

Imberdis, P. — Puntos de vista de 
los jovencs. Edit. Marova, Madrid, 
1968. Pag. 104. 

Sociorum corona Interna tionalis 
Catecheseos Adulescentium quae 
"MUNDO Y FE” inscribitur, hos 
edidit fasciculos eo proposito ut Ver¬ 
bum Dei, id est, Bonus Salutis Nun¬ 
tius, ad nostrae aetatis adulescentes 
perveniat, qui praestantiam atque ex¬ 
cellentiam hujus mundi magnis itine¬ 
ribus progredientis vehementer demi¬ 
rantur. Unde in Verbo Dei exponen¬ 
do triplex fidei genus requiritur: pri¬ 
mum fides in Dei Verbum per doc¬ 
trinae renovationem in praedicando 
Regno Domini tamquam Laetitia, Vi¬ 
ta. Plenitudine; deinde fides in mun¬ 
dum cujus creator exstitit Deus cu- 
jusque progressus in universam ho¬ 
minum communionem protenditur om¬ 
nibus finibus inter nationes superatis; 
fides denique in juvenes quos et allo¬ 
qui necesse est eorumdem sermone et 
adjuvare ad incepta communia atque 
ad fidem vitamque pro Christo oppig¬ 
nerandam. 

His praelibatis ad singulos acceda¬ 
mus fasciculos. Fasciculo qui “AMIS¬ 
TAD” inscribitur his quaesitis res¬ 
ponsa dantur: Ouid juvenes de ami ¬ 
citia sentiunt? Quid mihi adulescenti 
contingit ? Quid de amicitia mea di¬ 
cam? Ecquid in amicitia nostra Deus? 
Potestne Christus noster esse amicus? 
Omnis amicitia in cassum cadit? 

Fasciculo cui index “PUREZA” 
hae tractantur: Quid juvenes de cas¬ 
titate sentiant. Miranda castitatis re¬ 


velatio. Quousque in hac re pervenire 
licet? Quo modo num castus sim cog¬ 
noscam? Quibus condicionibus puella 
caste amare potest? Ama et fac quod 
vis! 

“PUNTOS DE VISTA DE LOS 
JOVENES” qui inscribitur fascicu¬ 
lus utile erit ei adminiculum qui trac¬ 
tare coram adulescentibus hasce velit 
quaestiones: pecuniam, futurum tem¬ 
pus, beatitudinem, Christum, corpus, 
dialogum, Ecclesiam, eventus, fidem, 
animi relaxationes, libertatem, matri¬ 
monium, sacerdotium, puerorum puel¬ 
larumque necessitudines, poeniten¬ 
tiam vitae significationem. 

Fasciculos omnes quos recensemus 
in codicillos dividuntur, quorum alii 
institutoribus, alii discipulis destinan¬ 
tur. Rerum tractatio semper e vita 
exsurgit vitaque enutritur; quo fit ut 
nuntius sacer magis juvenibus accom¬ 
modetur. 

Mosquero, M. — Ejercicios E spiri¬ 
tuales. Vol. I: Meditaciones. Pa¬ 
gina 382. Vol. II: Platicas. Pagi¬ 
na 323. Ed. Studium, Madrid, 
1969. 

lis in primis sacerdotibus, qui Exer¬ 
citationibus Ignatianis moderari de¬ 
bent, per utilia erunt haec duo P. 
Mosquero, S. J., volumina. Primo li¬ 
bro meditationes continentur per dies 
octo secessus spiritualis distributae. 
Altero libro magna rerum spiritua¬ 
lium copia offertur ad sermocinan¬ 
dum de praecipuis documentis ac doc¬ 
trina Exercitiorum Ignatianorum, de 
virtutibus christianis, de vita sacerdo¬ 
tali ac religiosa, de sacra eucharistia, 
de argumentis paraliturgicis. 

Magna rerum materiarumque copia, 
summa in exponendo perspicuitate, 
simplici sinceraque animi unctione 
nova J 1 . Mosquero, S. J. opera com¬ 
mendantur. 

Marianus Moi.ina, C. M. F. 

Babin, P. — Los jovenes y la fe, 

Ed. Ilerder, Barcelona, 19G2. Pag. 
276. 85 ptas. 

Babin, P. — Dios y el adolescente. 

Edit. Herder, Barcelona, 1965. 
Pag. 308, 135 ptas. 

Nimis cognitum in institutione re¬ 
ligiosa adulescentium nomen P. Petri 
Babin videtur quam ut ad Palaestrae 
lectores producamus; ejus enim ope¬ 
ra notissima utilissimaque toto sunt 
orbe terrarum pervulgata. “Los jo¬ 
venes y la fe”, quod primum horum 
librorum recensendum curamus, fruc¬ 
tus est quasi maturus coctusque ex¬ 
perientiae atque cogitationis pluri¬ 
morum annorum. Opus etenim, a 
multis paedagogiae religiosae peritis 
communi opera laborantibus est con¬ 
scriptum. De quaestionibus tanti mo¬ 
menti ad vitam juvenum religiosam; 
“Quinan est hominis novus conspec¬ 
tus? Quo pacto fidei actus in adu¬ 
lescentibus inesse potest? Quo modo 
fides vitae religiosae aptatur?”, 
P. Petrus Babin prudenter riteque 
nodum expedit difficillima argumen¬ 
ta enodando. 

“Dios y el adolescente” qui inscri¬ 
bitur liber est alterum P. P. Babin 
opus nobis nunc quoque recensendum. 
Ut quid de Deo sentirent adulescen¬ 
tes investigaretur, amplissima inter 
juventutem inquisitio facta est, cui 
duo milia juvenum omne genus, 
aetatem, classem sexumque dederunt 
responsa. Quibus datis responsis per¬ 
spicuum est quibus sit Deus quem 
imo corde adulescentes nostri colunt, 


quam conscientiam - habeant -illius 
quem adire oratione volunt, qualem 
imaginem sibi effingant Patris a 
Jesu Christo hominibus revelati, quo 
modo in cognoscendo Deo juvenes 
progrediantur prout infantiam ipsi 
derelinquunt. Parentes, professores, 
sacerdotes omnesque adulescentium 
institutores, qui quoque modo in 
eorum conformationem 'incumbunt, 
maximum hoc opere adminiculum ha¬ 
bebunt. 

i 

Fattinger, J. — Termino y Camino. 
Platicas catequeticas segun el “Ca- 
tecismo Catolico”. Edit. Herder, 
1965, Barcelona. Pag. 384. 190 
pesetas. 

Plane perspicuum est atque de¬ 
monstratum praedicationem optimam 
omnium esse catechesim, namque in 
institutionem religiosam spiritualem 
quamdam infundit unctionem qua re¬ 
ligionis scholae ab aliis omnibus dif¬ 
ferunt in collegiis. Unde hoc volu¬ 
men quo allocutiones colliguntur ser¬ 
moni dicendique generi accommoda¬ 
tae “Catechismi Catholici” qui vulgo 
dicitur; quibus allocutionibus antiqua¬ 
rum catechesum errorem vitare con- 

* ii 

tenditur, cum multum pueros erudi¬ 
rent sed parum educarent. 

Propositum auctoris hoc est quod 
et sacerdotibus et Christianae doctri¬ 
nae institutoribus et sacris praeconi¬ 
bus argumenta adeo commodantur 
atque praebentur, ut, si quis allocutio¬ 
nem ipse complere velit, ad proprios 
Catechismi Catholici locos revocetur. 

Marianus Molina, C. M. F. 

